				|

		52012PC0432

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 850/98 dwar il-konservazzjoni ta' riżorsi tas-sajd permezz ta' miżuri tekniċi għall-protezzjoni ta' żgħar ta' organiżmi tal-baħar /* COM/2012/0432 final - 2012/0208 (COD) */

			   	MEMORANDUM TA’ SPJEGAZZJONI
1.1.        KUNTEST
TAL-PROPOSTA
It-Trattat dwar il-Funzjonament tal-Unjoni
Ewropea (TFUE) jagħmel distinzjoni bejn is-setgħat iddelegati
lill-Kummissjoni biex tadotta atti mhux leġiżlattivi ta’
applikazzjoni ġenerali biex jissupplimentaw jew jemendaw ċerti
elementi mhux essenzjali tal-att leġiżlattiv kif stipulat
fl-Artikolu 290(1) tat-TFUE (atti ddelegati), u s-setgħat
mogħtija lill-Kummissjoni biex tadotta kundizzjonijiet uniformi
għall-implimentazzjoni tal-atti legalment vinkolanti tal-Unjoni kif
stipulat fl-Artikolu 291(2) tat-TFUE (atti ta’ implimentazzjoni).
Fir-rigward tal-adozzjoni tar-Regolament (UE)
Nru 182/2011, il-Kummissjoni għamlet l-istqarrija li ġejja:
"Il-Kummissjoni se tgħaddi biex
teżamina l-atti leġiżlattivi kollha li jinsabu
fis-seħħ u li ma ġewx adattati għall-proċedura
regolatorja bi skrutinju qabel ma daħal fis-seħħ it-Trattat ta'
Lisbona, sabiex tivvaluta jekk jeħtieġx li dawk l-istrumenti
jiġu adattati għar-reġim tal-atti ddelegati li ddaħħal
permezz tal-Artikolu 290 tat-Trattat dwar il-Funzjonament tal-Unjoni
Ewropea. Il-Kummissjoni se tagħmel il-proposti xerqin mill-aktar fis
possibbli, u mhux aktar tard mid-dati msemmijin fil-kalendarju indikattiv li
jinsab anness ma' din id-dikjarazzjoni”.[1]
F'dan il-kuntest ir-Regolament (KE)
Nru 850/98 jeħtieġ li jiġi allinjat mar-regoli l-ġodda
tat-TFUE. Is-setgħat li huma attwalment mogħtija lill-Kummissjoni
minn dak ir-Regolament għandhom jiġu kklassifikati mill-ġdid f’setgħat
iddelegati u implimentattivi.
Għalhekk il-Kummissjoni għandha
tingħata s-setgħa li tadotta atti ddelegati fir-rigward
tad-diviżjoni tar-reġjuni f'żoni ġeografiċi, biex
temenda r-regoli għall-użu ta' kumbinazzjonijiet ta’ daqsijiet
tal-malji u biex tistabbilixxi regoli għall-kisba tal-perċentwali
tal-ispeċijiet fil-mira meħuda minn iktar minn bastiment tas-sajd
wieħed sabiex ikun żgurat li tali kompożizzjonijiet tal-qbid
jiġu rrispettati mill-bastimenti kollha involuti fl-operazzjoni tas-sajd.
Bl-istess mod, il-Kummissjoni għandha tingħata s-setgħa li tfassal
regoli dwar deskrizzjonijiet tekniċi u metodu tal-użu ta' mezzi
awtorizzati li jistgħu jitwaħħlu max-xibka tas-sajd, u li ma
jfixklux jew inaqqsu l-fetħa effettiva tal-malja tax-xibka. Il-Kummissjoni
għandha wkoll tingħata s-setgħa li tadotta miżuri dwar
il-kundizzjonijiet li taħthom ċerti bastimenti għandhom
jitħallew jużaw xbieki tat-tkaxkir bit-travu, il-metodu
għall-kejl tal-qawwa tal-magna u d-dimensjonijiet tal-irkaptu u
miżuri mfassla sabiex jindirizzaw tibdil fl-istatus tal-konservazzjoni tal-istokkijiet
tal-ħut b'effett immedjat.
Bl-istess mod il-Kummissjoni għandha
tingħata s-setgħa biex tadotta atti ta’ implimentazzjoni dwar regoli
tekniċi għall-kejl tad-daqsijiet tal-malji, tax-xbieki b’malji kwadri
u tal-ħxuna tal-ispag, regoli tekniċi dwar il-manifattura
tal-materjali tax-xbieki, l-elenkar ta' mezzi li jistgħu jostakolaw jew
inkella jnaqqsu l-fetħa effettiva tal-malji f'xibka tas-sajd,
it-trażmissjoni tal-listi ta' bastimenti li nħarġilhom permess
speċjali tas-sajd għall-użu tax-xbieki tat-tkaxkir bit-travu,
regoli tekniċi dwar il-kejl tal-qawwa tal-magna u d-dimensjonijiet
tal-irkaptu, miżuri dwar l-obbligu tal-Istati Membri biex ikun żgurat
li l-livelli tal-isforzi tas-sajd ma jinqabżux u miżuri temporanji
meta il-konservazzjoni tal-istokkijiet tal-organiżmi tal-baħar titlob
azzjoni immedjata.
2.2.        RIŻULTATI
TA’ KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Ma kienx hemm bżonn ta’ konsultazzjoni
ma’ partijiet interessati jew ta' valutazzjoni tal-impatt.
3.3.        ELEMENTI
LEGALI TAL-PROPOSTA
·      Sommarju tal-azzjoni proposta
·      L-azzjoni ewlenija hija li jiġu identifiki s-setgħat
mogħtija lill-Kummissjoni fir-Regolament tal-Kunsill (KE) Nru 850/98
u li dawn jiġu klassifikati bħala setgħat iddelegati jew
setgħat ta' implimentazzjoni.
·      Bażi legali
L-Artikolu 43(2) tat-Trattat dwar
il-Funzjonament tal-Unjoni Ewropea,
·      Prinċipju tas-sussidjarjetà
Il-proposta taqa’ fil-kompetenza esklussiva
tal-Unjoni Ewropea.
·      Prinċipju tal-proporzjonalità
Il-proposta qed temenda miżuri li
diġà jeżistu fir-Regolament (KE) Nru 850/98, u għaldaqstant
ma tqanqal l-ebda tħassib dwar il-prinċipju tal-proporzjonalità.
·      Għażla ta’ strument
L-istrument propost: Regolament tal-Parlament
Ewropew u tal-Kunsill.
Mezzi oħra ma jkunux xierqa minħabba
r-raġuni li ġejja: Regolament irid jiġi emendat b’Regolament.
4.4.        IMPLIKAZZJONI
BAĠITARJA
Din il-miżura ma tinvolvi l-ebda nefqa
addizzjonali għall-Unjoni.
2012/0208 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE) Nru 850/98
dwar il-konservazzjoni ta' riżorsi tas-sajd permezz ta' miżuri
tekniċi għall-protezzjoni ta' żgħar ta' organiżmi
tal-baħar
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 43(2)
tiegħu,
Wara li kkunsidraw il-proposta tal-Kummissjoni
Ewropea,
Wara li l-abbozz tal-att leġiżlattiv
intbagħat lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew,
Filwaqt li jaġixxu skont
il-proċedura leġiżlattiva ordinarja,
Billi:
(1)(1)   Ir-Regolament tal-Kunsill (KE) Nru 850/98[2] jagħti setgħat
lill-Kummissjoni sabiex timplimenta xi wħud mid-dispożizzjonijiet ta’
dak ir-Regolament.
(2)(2)   Bħala konsegwenza tad-dħul fis-seħħ
tat-Trattat ta’ Lisbona, ċerti setgħat mogħtija skont
ir-Regolament (KE) Nru 850/98 jeħtieġu jkunu allinjati
mal-Artikoli 290 u 291 tat-Trattat dwar il-Funzjonament tal-Unjoni
Ewropea.
(3)(3)   Sabiex jiġu applikati ċerti dispożizzjonijiet
tar-Regolament (KE) Nru 850/98, is-setgħa biex jiġu adottati
atti skont l-Artikolu 290 tat-Trattat dwar il-Funzjonament tal-Unjoni
Ewropea għandha tiġi ddelegata lill-Kummissjoni fir-rigward ta’ dan
li ġej:
–
id-diviżjoni tar-reġjuni f'żoni
ġeografiċi;
–
l-emendar tar-regoli li jikkonċernaw
il-kundizzjonijiet għall-użu ta' ċerti kumbinazzjonijiet ta'
daqsijiet tal-malji;
–
l-adozzjoni ta’ regoli dettaljati sabiex tinkiseb
il-perċentwali ta' speċijiet fil-mira meħuda minn iktar minn
bastiment tas-sajd wieħed, sabiex ikun żgurat li dawn
il-perċentwali jiġu rrispettati mill-bastimenti kollha involuti
fl-operazzjoni tas-sajd;
–
l-adozzjoni ta’ regoli dwar id-deskrizzjonijiet
tekniċi u l-metodu tal-użu ta' mezzi awtorizzati li jistgħu
jitwaħħlu max-xibka tas-sajd, u li ma jfixklux jew inaqqsu
l-fetħa effettiva tal-malja tax-xibka;
–
il-kundizzjonijiet li l-bastimenti li jaqbżu
t-tul totali ta' tmien metri għandhom jissodisfaw sabiex jingħatalhom
il-permess li jużaw xbieki tat-tkaxkir bit-travu f'ċerti ilmijiet
tal-Unjoni;
–
miżuri mfassla sabiex jindirizzaw
reklutaġġi żgħar jew kbar mhux mistennija ta’ ħut li
għadu qed jikber, bidliet fil-mudelli ta’ migrazzjoni jew kwalunkwe bidla
oħra fl-istatus tal-konservazzjoni tal-istokkijiet tal-ħut, b'effett
immedjat.
(4)(4)   Huwa ta’ importanza partikolari li l-Kummissjoni twettaq
konsultazzjonijiet xierqa matul ix-xogħol ta’ tħejjija tagħha
għall-adozzjoni tal-atti ddelegati, inkluż f'livell ta' esperti.
(5)(5)   Il-Kummissjoni, fil-preparazzjoni u t-tfassil tal-atti ddelegati,
għandha tiżgura trażmissjoni simultanja, f’waqtha u xierqa
tad-dokumenti rilevanti lill-Parlament Ewropew u lill-Kunsill.
(6)(6)   Sabiex ikunu żgurati kundizzjonijiet uniformi
għall-implimentazzjoni tad-dispożizzjonijiet tar-Regolament (KE)
Nru 850/98 għandhom jingħataw setgħat implimentattivi
lill-Kummissjoni dwar li ġej:
–
ir-regoli tekniċi għall-kejl
tad-daqsijiet tal-malji;
–
ix-xbieki bil-malji kwadri u l-ħxuna
tal-ispag;
–
ir-regoli tekniċi relatati mal-manifattura
tal-materjali tax-xbieki;
–
l-elenkar ta' mezzi li jistgħu jostakolaw jew
inkella jnaqqsu l-fetħa effettiva tal-malja f'xibka tas-sajd;
–
it-trażmissjoni tal-listi ta' bastimenti li
jkun inħarġilhom permess speċjali tas-sajd għall-użu
tax-xbieki tat-tkarkir bit-travu;
–
ir-regoli tekniċi relatati mal-kejl
tas-saħħa tal-magna u d-dimensjonijiet tal-irkaptu;
–
l-obbligu tal-Istati Membri biex ikun żgurat
li l-livelli tal-isforzi tas-sajd ma jinqabżux f'ċerti żoni
tad-Diviżjoni IXa tal-ICES, u
–
miżuri temporanji fejn il-konservazzjoni ta
stokkijiet ta’ organiżmi tal-baħar titlob azzjoni immedjata.
(7)(7)   Is-setgħat ta' implimentazzjoni mogħtija
lill-Kummissjoni, minbarra dawk dwar l-obbligu tal-Istati Membri li
jiżguraw li l-livelli tal-isforzi tas-sajd ma jinqabżux f'ċerti
żoni tad-Diviżjoni IXa tal-ICES, għandhom jiġu
eżerċitati skont ir-Regolament (UE) Nru 182/2011 tal-Parlament
Ewropew u tal-Kunsill tas-16 ta' Frar 2011 li jistabbilixxi
r-regoli u l-prinċipji ġenerali dwar il-modalitajiet ta' kontroll
mill-Istati Membri tal-eżerċizzju mill-Kummissjoni tas-setgħat
ta' implimentazzjoni[3].
(8)(8)   Ir-Regolment (KE) Nru 850/98 għandu għaldaqstant
jiġi emendat skont dan,
ADOTTAW DAN IR-REGOLAMENT:
Artikolu 1
Ir-Regolament (KE) Nru 850/98 huwa
emendat kif ġej:
(1)
Fl-Artikolu 2, il-paragrafu 3 huwa
sostitwit b'dan li ġej:
"3.        Ir-reġjuni msemmija
fil-paragrafu 1 jistgħu jinqasmu f'żoni ġeografiċi,
b'mod partikolari fuq il-bażi tad-definizzjonijiet imsemmija
fil-paragrafu 2. Il-Kummissjoni għandha tingħata s-setgħa
li tadotta atti ddelegati skont l-Artikolu 48a dwar id-diviżjoni
tar-reġjuni f'żoni ġeografiċi għall-iskop li jiġu
identifikati żoni ġeografiċi fejn japplikaw miżuri ta’
konservazzjoni tekniċi speċifiċi. "
(2)
L-Artikolu 4 huwa emendat kif ġej:
(a)        Fil-paragrafu 4, jiżdied
il-punt (c) li ġej:
"(c)       Il-Kummissjoni għandha
tingħata s-setgħa li tadotta atti ddelegati skont l-Artikolu 48a
biex temenda l-Anness X u l-Anness XI, sabiex tiżdied
il-protezzjoni tal-ħut li għadu qed jikber fil-kuntest tal-konservazzjoni
tal-istokkijiet tal-ħut. "
(b)        Fil-paragrafu 5,
il-punt (b) huwa sostitwit b’dan li ġej:
"(b)      Il-Kummissjoni għandha
tingħata s-setgħa li tadotta atti ddelegati skont l-Artikolu 48a
dwar il-metodu ta' kalkolu tal-perċentwali tal-ispeċijiet fil-mira u
ta' speċijiet oħrajn li jinżammu abbord, meta dawn jinqabdu
b'xibka jew bi xbieki rmunkati simultanjament minn iktar minn bastiment
tas-sajd wieħed, u l-metodu ta' verifika biex ikun żgurat li
kwalunkwe bastiment tas-sajd involut fl-operazzjoni tas-sajd konġunta li
jżomm il-ħut abbord ikun konformi mal-perċentwali
tal-ispeċijiet kif stabbiliti fl-Annessi I sa V."
(c)        Il-paragrafu 6 huwa sostitwit
b’dan li ġej:
"6.        Ir-regoli tekniċi
għall-kejl tad-daqsijiet tal-malji, inkluż għal skopijiet ta'
kontroll, għandhom jiġu ddeterminati permezz ta’ atti ta’ implimentazzjoni.
Dawk l-atti ta’ implimentazzjoni għandhom jiġu adottati skont
il-proċedura ta’ eżami msemmija fl-Artikolu 48(2)."
(3)
Fl-Artikolu 7, għandu jiżdied
il-paragrafu 8 li ġej:
"8.        Ir-regoli tekniċi
għall-kejl tax-xbieki b’malji kwadri, inkluż għal skopijiet ta'
kontroll, għandhom jiġu ddeterminati permezz ta’ atti ta’
implimentazzjoni. Dawk l-atti ta’ implimentazzjoni għandhom jiġu
adottati skont il-proċedura ta’ eżami msemmija
fl-Artikolu 48(2)."
(4)
Fl-Artikolu 8, għandu jiżdied
il-paragrafu 4 li ġej:
"4.        Ir-regoli tekniċi dwar
il-kejl tal-ħxuna tal-ispag u l-manifattura tal-materjal tax-xbieki,
inkluż għal skopijiet ta' kontroll, għandhom jiġu
ddeterminati permezz ta’ atti ta’ implimentazzjoni. Dawk l-atti ta’
implimentazzjoni għandhom jiġu adottati skont il-proċedura ta’
eżami msemmija fl-Artikolu 48(2)."
(5)
L-Artikolu 16 huwa sostitwit b’dan li
ġej:
“Artikolu 16
1.         Ma għandu jintuża l-ebda
mezz li permezz tiegħu l-malja fi kwalunkwe parti tax-xibka tas-sajd
tiġi ostakolata jew inkella titnaqqas b'mod effettiv.
2.         Il-paragrafu 1 ma għandux
jeskludi l-użu ta' ċerti mezzi li jistgħu jostakolaw jew b'xi
mod ieħor effettivament inaqqsu l-malja fi kwalunkwe parti tax-xibka
tas-sajd iżda li jistgħu jservu biex jipproteġu jew isaħħu
x-xibka. Il-Kummissjoni għandha tingħata s-setgħa li tadotta
atti ddelegati skont l-Artikolu 48a dwar id-deskrizzjonijiet tekniċi
u l-metodu tal-użu u tat-twaħħil ta' dawn il-mezzi.
3          Għandha tiġi ddeterminata
lista eżawrjenti ta’ mezzi li jikkonformaw mad-deskrizzjonijiet
tekniċi stabbiliti skont il-paragrafu 2, u li jistgħu
jitwaħħlu max-xibka tas-sajd, permezz ta’ atti ta’ implimentazzjoni.
Dawk l-atti ta’ implimentazzjoni għandhom jiġu adottati skont
il-proċedura ta’ eżami msemmija fl-Artikolu 48(2)."
(6)
L-Artikolu 29 huwa emendat kif ġej:
(a) Il-paragrafu 6 huwa sostitwit b’dan
li ġej:
"6.        Il-Kummissjoni għandha
tingħata s-setgħa li tadotta atti ddelegati skont l-Artikolu 48a
dwar kundizzjonijiet dettaljati għall-applikazzjoni tal-kriterji stipulati
fil-paragrafu 2 li l-bastimenti li jaqbżu t-tul totali ta' tmien
metri għandhom jissodisfaw sabiex jingħatalhom il-permess li
jużaw xbieki tat-tkaxkir bit-travu fiż-żoni stipulati
fil-paragrafu 1."
(b) għandu jiżdied
il-paragrafu 7 li ġej:
"7.        Il-Kummissjoni għandha
tistabbilixxi rekwiżiti operazzjonali għat-trasmissjoni tal-listi
biex ikunu pprovduti lill-Kummissjoni mill-Istati Membri kif imsemmi
fil-paragrafu 2(c), l-ewwel inċiż, permezz ta’ att ta’
implimentazzjoni. Dawk l-atti ta’ implimentazzjoni għandhom jiġu
adottati skont il-proċedura ta’ eżami msemmija
fl-Artikolu 48(2)."
(7)
Fl-Artikolu 29b, il-paragrafu 6 huwa
sostitwit b’dan li ġej:
"6.        L-Istati Membri għandhom
jgħarrfu lill-Kummissjoni bil-miżuri tagħhom biex jissodisfaw
l-obbligu stabbilit fil-paragrafu 5. Jekk il-Kummissjoni ssib li
l-miżuri tal-Istat Membru ma jissodisfawx dak l-obbligu, hi tista'
tipproponi emendi għal dawk il-miżuri. Fejn ma jintlaħaq ebda
ftehim dwar l-miżuri meħtieġa bejn il-Kummissjoni u l-Istat
Membru kkonċernat, il-Kummissjoni tista' tistabbilixxi miżuri
bħal dawn permezz ta’ atti ta’ implimentazzjoni. "
(8)
Fl-Artikolu 34, il-paragrafu 6 huwa
sostitwit b'dan li ġej:
"6.        Ir-regoli tekniċi
għall-kejl tas-saħħa tal-magna u d-dimensjonijiet tal-irkaptu
għandhom jiġu ddeterminati permezz ta' att ta’ implimentazzjoni. Dawk
l-atti ta’ implimentazzjoni għandhom jiġu adottati skont
il-proċedura ta’ eżami msemmija fl-Artikolu 48(2)."
(9)
L-Artikolu 45 huwa sostitwit b’dan li
ġej:
“Artikolu 45
1.         Il-Kummissjoni għandha
tingħata s-setgħa sabiex tistabbilixxi, permezz ta’ atti ddelegati
adottati skont l-Artikolu 48a, miżuri tekniċi ta' konservazzjoni
dwar l-użu ta' rkaptu fiss jew irmunkat jew dwar attivitajiet tas-sajd
f'ċerti żoni jew matul ċerti perjodi flimkien mar-Regolament jew
b’deroga għalih. Dawk il-miżuri għandhom jitfasslu sabiex
jindirizzaw reklutaġġi żgħar jew kbar mhux mistennija ta’
ħut li għadu qed jikber, bidliet fil-mudelli ta’ migrazzjoni jew
kwalunkwe bidla oħra fl-istatus tal-konservazzjoni tal-istokkijiet tal-ħut,
b'effett immedjat.
2.         Fejn il-konservazzjoni
tal-istokkijiet ta' organiżmi tal-baħar titlob azzjoni immedjata,
il-Kummissjoni tista' tiddeċiedi dwar miżuri temporanji permezz ta'
atti ta’ implimentazzjoni biex tirrimedja s-sitwazzjoni. Dawk l-atti ta’
implimentazzjoni għandhom jiġu adottati skont il-proċedura ta’
eżami msemmija fl-Artikolu 48(3).
3.         Fejn il-konservazzjoni ta'
ċerti speċijiet jew inħawi ta' sajd tkun mhedda serjament, u
fejn kull dewmien ikun se jirriżulta fi ħsara li tkun diffiċli
li tissewwa, Stat Membru jista' jieħu miżuri xierqa ta'
konservazzjoni mhux diskriminatorji f'dak li għandu x'jaqsam mal-ilmijiet
taħt il-ġurisdizzjoni tiegħu.
4.         Il-miżuri msemmija
fil-paragrafu 3, flimkien ma' memorandum ta' spjegazzjoni, għandhom
jiġu kkomunikati lill-Kummissjoni u lill-Istati Membri l-oħra malli
jiġu adottati.
Fi żmien għaxart ijiem ta'
xogħol mill-wasla ta' komunikazzjoni bħal din, il-Kummissjoni
għandha tikkonferma l-adegwatezza u n-natura mhux diskriminatorja ta' tali
miżuri, jew titlob il-kanċellazzjoni jew l-emendar tagħhom
permezz ta' atti ta’ implimentazzjoni. Id-deċiżjoni tal-Kummissjoni
għandha tkun notifikata immedjatament lill-Istati Membri.”
(10)
Fl-Artikolu 46, il-paragrafu 4 huwa
sostitwit b'dan li ġej:
"4. Fuq inizjattiva tal-Kummissjoni, jew
fuq talba minn xi Stat Membru, il-kwistjoni jekk miżura teknika nazzjonali
applikata minn Stat Membru tkunx konformi mal-paragrafu 1 ta' dan
l-Artikolu tista' tkun is-suġġett ta' deċiżjoni meħuda
mill-Kummissjoni permezz ta’ atti ta’ implimentazzjoni. Dawk l-atti ta’
implimentazzjoni għandhom jiġu adottati skont il-proċedura ta’
eżami msemmija fl-Artikolu 48(2). Jekk tittieħed tali
deċiżjoni, għandhom japplikaw it-tielet u r-raba' sottoparagrafi
tal-paragrafu 2.”
(11)
L-Artikolu 48 huwa sostitwit b’dan li
ġej:
“Artikolu 48
1. Il-Kummissjoni
għandha tkun megħjuna mill-Kumitat għas-sajd u l-akkwakultura
stabbilit bir-Regolament (KE) Nru 2371/2002. Dak il-kumitat għandu
jkun kumitat skont it-tifsira tar-Regolament (UE) Nru. 182/2011.
2. Fejn issir
referenza għal dan il-paragrafu, għandu japplika l-Artikolu 5
tar-Regolament (UE) Nru 182/2011.
3. Fejn issir
referenza għal dan il-paragrafu, għandu japplika l-Artikolu 8
tar-Regolament (UE) Nru 182/2011, flimkien mal-Artikolu 5
tiegħu.”
(12)
Għandu jiddaħħal l-Artikolu 48a
li ġej:
"Artikolu 48a
1.1.        Is-setgħa ta’ adozzjoni ta’ atti ddelegati hija
mogħtija lill-Kummissjoni suġġett għall-kundizzjonijiet
stabbiliti f’dan l-Artikolu.
2.2.        Id-delega tas-setgħat hija msemmija
fl-Artikoli 2(3), 4(4)c, 4(5)b, 16(2), 29(6) u 45(1), u għandha
tingħata għal perjodu ta’ żmien indeterminat.
3.3.        Id-delega tas-setgħat imsemmija fl-Artikoli 2(3),
4(4)c, 4(5)b, 16(2), 29(6) u 45(1) tista' tiġi rrevokata fi kwalunkwe
ħin mill-Parlament Ewropew jew mill-Kunsill. Deċiżjoni ta’
revoka ttemm id-delega ta' setgħa speċifikata f’dik
id-Deċiżjoni. Din għandha tidħol fis-seħħ fil-jum
ta’ wara l-pubblikazzjoni tad-Deċiżjoni f’Il-Ġurnal
Uffiċjali tal-Unjoni Ewropea jew f’data iktar tard speċifikata
fiha. Ma għandhiex taffettwa l-validità ta’ xi att iddelegat li jkun
diġà fis-seħħ.
4.4.        Hekk kif tadotta att iddelegat, il-Kummissjoni għandha
tinnotifikah simultanjament lill-Parlament Ewropew u lill-Kunsill.
5.5.        Att iddelegat adottat skont l-Artikoli 2(3), 4(4)c,
4(5)b, 16(2), 29(6) u 45(1) għandu jidħol fis-seħħ biss
jekk ma tiġi espressa l-ebda oġġezzjoni għalih
mill-Parlament Ewropew jew mill-Kunsill fi żmien xahrejn minn meta dak
l-att jiġi nnotifikat lilhom jew jekk, qabel ma jiskadi dak il-perjodu,
il-Parlament Ewropew u l-Kunsill it-tnejn li huma jkunu informaw
lill-Kummissjoni li mhumiex se joġġezzjonaw għalih. Dak
il-perjodu għandu jkun estiż b'xahrejn fuq l-inizjattiva
tal-Parlament Ewropew jew tal-Kunsill."
Artikolu 2
Dan ir-Regolament għandu jidħol
fis-seħħ fl-20 għoxrin jum wara dak tal-pubblikazzjoni
tiegħu f’Il-Ġurnal Uffiċjali tal-Unjoni Ewropea.
Dan
ir-Regolament għandu jorbot fl-intier tiegħu u japplika direttament
fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU L 55, 28.2.2011, p.19.
[2]               ĠU L 125, 27.4.98, p. 1
[3]               ĠU L 55, 28.2.2011, p.13


Avviż Legali Importanti

|

52005PC0676

Proposta għal regolament tal-Parlament ewropew u tal-Kunsill li jemenda r-regolament tal-Kunsill (KEE) Nru 1408/71 dwar l-applikazzjoni ta’ l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqalqu fi ħdan il-Komunità u r-regolament tal-Kunsill (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71  /* KUMM/2005/0676 finali - COD 2005/0258 */

	[pic] | KUMMISSJONI TAL-KOMUNITAJIET EWROPEJ |Brussel 21.12.2005KUMM(2005) 676 finali2005/0258 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KEE) Nru 1408/71 dwar l-applikazzjoni ta’ l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqalqu fi ħdan il-Komunità u r-Regolament tal-Kunsill (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA Ir-raġunijiet u l-għanijiet tal-proposta Din il-proposta hija mmirata li taġġorna r-Regolament tal-Komunità (KEE) Nru 1408/71 biex jirrifletti bidliet fil-leġiżlazzjoni tas-sigurtà soċjali nazzjonali ta’ l-Istati Membri. Kuntest ġenerali Il-proposta hija aġġornament regolari tar-Regolament (KEE) Nru 1408/71, b’mod iktar preċiż ta’ l-annessi tiegħu, biex jirrifletti bidliet tas-sitwazzjoni legali fuq livell nazzjonali b’mod korrett, u b’hekk tkun żgurata l-koordinazzjoni tal-Komunità kif suppost ta’ l-iskemi tas-sigurtà soċjali nazzjonali. Dispożizzjonijiet eżistenti fil-qasam tal-proposta Ir-Regolament (KEE) Nru 1408/71, li kien aġġornat bir-Regolament (KE) Nru 118/97 u emendat l-aħħar bir-Regolament (KE) Nru 647/2005 tal-Parlament Ewropew u tal-Kunsill. Din il-proposta qed taġġorna u temenda r-referenzi f’ċerti annessi mar-Regolament għaliex il-leġiżlazzjoni nazzjonali li jirreferu għaliha ġiet emendata. Konsistenza ma’ politika u għanijiet oħrajn ta’ l-Unjoni Mhux applikabbli. KONSULTAZZJONI TAL-PARTIJIET INTERESSATI U VALUTAZZJONI TA’ L-IMPATT Konsultazzjoni tal-partijiet interessati Metodi ta’ konsultazzjoni, setturi prinċipali fil-mira u profil ġenerali ta’ dawk li wieġbu L-Istati Membri kienu mistednin biex jippreżentaw talbiet għal emendi li jaġġornaw r-Regolamenti (KEE) Nru 1408/71 u 574/72 biex jirriflettu l-bidliet fil-leġiżlazzjoni nazzjonali tagħhom. L-istaff tal-Kummissjoni vvaluta t-talbiet, iddiskutihom mar-rappreżentanti ta’ l-Istati Membri f’laqgħa tal-Kummissjoni Amministrattiva dwar is-Sigurtà Soċjali għall-Ħaddiema Emigranti u, fejn meħtieġ, iċċara iktar dettalji mar-rappreżentanti mill-Istati Membri individwali kkonċernati. Sunt tat-tweġibiet u kif ġew ikkunsidrati It-talbiet li huma kkunsidrati bħala kompatibbli mal-liġi ta’ l-UE u li magħhom qablet il-Kummissjoni Amministrattiva kienu aċċettati u inkorporati. Il-ġbir u l-użu ta’ tagħrif espert Dominji xjentifiċi/ta’ tagħrif espert ikkonċernati Il-koordinazzjoni tas-sigurtà soċjali. Il-metodoloġija użata Diskussjonijiet f’laqgħat tal-Kummissjoni Amministrattiva fuq is-Sigurtà Soċjali għall-Ħaddiema Emigranti u, fejn kien hemm il-ħtieġa, iktar diskussjonijiet biex tinkiseb kjarifika, b’mod partikolari dwar id-dettalji tal-leġiżlazzjoni nazzjonali, ma’ rappreżentanti fil-Kummissjoni Amministrattiva mill-Istati Membri kkonċernati. Organizzazzjonijiet/esperti prinċipali kkonsultati Il-Kummissjoni Amministrattiva dwar is-Sigurtà Soċjali għall-Ħaddiema Emigranti, kif ukoll xi rappreżentanti fil-Kummissjoni Amministrattiva. Sunt tal-pariri mogħtija u adottati L-eżistenza ta’ riskji potenzjali serji b’konsegwenzi irreversibbli ma ssemmietx. Ftehim biex ikunu aġġornati ċerti annotazzjonijiet għall-Istati Membri fl-Annessi mar-Regolament 1408/71. Mezzi użati biex il-parir espert isir pubblikament disponibbli L-ebda. Valutazzjoni ta’ l-impatt L-Istati Membri spiss jemendaw il-leġiżlazzjoni tas-sigurtà soċjali nazzjonali tagħhom. Bħala konsegwenza, ir-referenzi magħmula għal-leġiżlazzjoni nazzjonali fil-leġiżlazzjoni ta’ l-UE li tikkoordina l-iskemi tas-sigurtà soċjali jsiru antikwati u joħolqu inċertezza legali. Dan huwa għad-detriment taċ-ċittadini ta’ l-UE li jiċċaqalqu fi ħdan l-UE, għaliex ma jkunux infurmati kif suppost dwar id-drittijiet tagħhom u jagħmilha iktar diffiċli għall-istituzzjonijiet tas-sigurtà soċjali nazzjonali biex japplikaw kif suppost id-dispożizzjonijiet ta’ l-UE li jikkoordinaw is-sigurtà soċjali. Għalhekk ir-referenzi fil-leġiżlazzjoni ta’ koordinazzjoni ta’ l-UE, b’mod partikolari fir-Regolamenti 1408/71 u 574/72, jeħtieġu li jkunu aġġornati biex jirriflettu l-leġiżlazzjoni nazzjonali b’mod korrett. Ir-Regolamenti ta’ l-UE jistgħu jkunu aġġornati biss b’Regolament. Huwa fl-interess taċ-ċittadini kkonċernati li r-Regolamenti tal-Komunità jkunu aġġornati eżatt wara t-tibdiliet fil-leġiżlazzjoni nazzjonali. B’mod speċifiku għal dak li għandu x’jaqsam mar-riformi fundamentali tal-pensjoni fl-Iżvezja u l-Finlandja kif ukoll ir-riforma ta’ l-iskema ta’ assigurazzjoni tal-kura tas-saħħa ta’ l-Olanda, ir-Regolament 1408/71 jeħtieġ li jkun aġġornat mill-iktar fis possibbli, minkejja d-dħul fis-seħħ, fl-20 ta’ Mejju 2004, tar-Regolament 883/2004 minfloku: dan ir-Regolament il-ġdid ma japplikax sa ma l-implimentazzjoni tar-Regolament tidħol fis-seħħ, probabbilment mhux qabel l-2007. F’termini tax-xogħol jew l-ispejjeż li hemm, ir-Regolament propost għal din l-emenda ma jagħmel l-ebda differenza speċifika fis-sitwazzjoni preżenti ta’ l-istituzzjonijiet u l-amministrazzjonijiet tas-sigurtà soċjali, tal-ħaddiema jew ta’ dawk li jħaddmu. Bil-kuntrarju, l-għan ta’ dan l-aġġornament huwa li jtejjeb il-koordinazzjoni ta’ l-iskemi tas-sigurtà soċjali tal-Komunità, b’hekk tingħata protezzjoni aħjar liċ-ċittadini ta’ l-UE li jiċċaqalqu fi ħdan l-UE. ELEMENTI LEGALI TAL-PROPOSTA Sunt ta’ l-azzjoni proposta Il-proposta hija intenzjonata li taġġorna xi annessi tar-Regolament 1408/71 biex jirriflettu tibdiliet fil-leġiżlazzjoni tas-sigurtà soċjali nazzjonali ta’ l-Istati Membri. Għalhekk għandha tiffaċilita l-applikazzjoni tal-leġiżlazzjoni tal-Komunità li tikkoordina l-iskemi tas-sigurtà soċjali billi jkun żgurat li tiġi riflessa kif suppost il-leġiżlazzjoni nazzjonali fis-seħħ. Bażi legali L-Artikoli 42 u 308 tat-Trattat tal-KE Prinċipju ta’ sussidjarjetà Il-prinċipju ta’ sussidjarjetà japplika sakemm il-proposta ma taqax taħt il-kompetenza esklussiva tal-Komunità. L-għanijiet tal-proposta ma jkunux jistgħu jintlaħqu b’mod suffiċjenti mill-Istati Membri minħabba xi raġuni(jiet) kif ġej. Xi azzjoni tal-Komunità tal-forma ta’ miżuri ta’ koordinazzjoni fil-qasam tas-sigurtà soċjali hija meħtieġa skond l-Artikolu 42 tat-Trattat u hi neċessarja biex tiggarantixxi li d-dritt taċ-ċaqliq ħieles għall-ħaddiema stabbilit fit-Trattat jista’ jkun eżerċitat bis-sħiħ. Mingħajr it-tali koordinazzjoni, jista’ jkun hemm ir-riskju li l-libertà taċ-ċaqliq ma tkunx operabbli, minħabba li jkun hemm inqas ċans li n-nies jagħmlu użu minn dan id-dritt jekk ikun ifisser, fil-prinċipju, li jintilfu d-drittijiet tas-sigurtà soċjali diġà akkwistati fi Stat Membru ieħor. Mhux l-iskop tal-leġiżlazzjoni tal-Komunità eżistenti dwar is-sigurtà soċjali li tieħu post l-iskemi nazzjonali differenti. Għandu jkun enfasizzat li r-Regolament propost għal din l-emenda mhuwiex miżura ta’ armonizzazzjoni u ma jmurx lilhinn minn dak li hu meħtieġ għall-koordinazzjoni effettiva. Bażikament l-iskop tal-proposta huwa li taġġorna r-regoli ta’ koordinazzjoni eżistenti biex jirriflettu t-tibdiliet li saru fil-leġiżlazzjoni nazzjonali. Għalhekk, għalkemm il-proposta hija bbażata prinċipalment fuq il-kontribut ta’ l-Istati Membri, l-Istati Membri ma setgħux jadottaw dawn id-dispożizzjonijietfuq livell nazzjonali minħabba li dan seta’ jkun ta’ konflitt mar-Regolament. Għalhekk hemm il-ħtieġa li jkun żgurat li l-annessi mar-Regolament huma adattati kif suppost sabiex ir-Regolament jista’ jiġi applikat b’mod effettiv fl-Istati Membri kkonċernati. Il-koordinazzjoni tas-sigurtà soċjali għandha x’taqsam ma’ sitwazzjonijiet transkonfinali fejn l-ebda Stat Membru ma jista’ jaġixxi waħdu. Ir-Regolament tal-Komunità għal din il-koordinazzjoni jieħu post il-bosta ftehimiet bilaterali eżistenti. Dan mhux biss jissimplifika l-koordinazzjoni tas-sigurtà soċjali għall-Istati Membri imma jiżgura wkoll trattament ugwali għall-persuni li huma assigurati skond il-leġiżlazzjoni tas-sigurtà soċjali nazzjonali. Il-ħidma tal-Komunità tkun tista’ tilħaq aħjar l-għanijiet tal-proposta għal xi raġuni(jiet) kif ġej. Il-koordinazzjoni ta’ l-iskemi tas-sigurtà soċjali jagħmlu sens biss fil-livell tal-Komunità. L-iskop huwa li jkun żgurat li l-koordinazzjoni ta’ l-iskemi tas-sigurtà soċjali topera b’mod effettiv fost l-Istati Membri kollha. Il-bażi u l-ġustifikazzjoni ta’ dan huma ċ-ċaqliq ħieles tal-persuni fi ħdan l-UE. M’hemm l-ebda indikaturi kwalitattivi, imma r-Regolament jikkonċerna kull ċittadin ta’ l-UE li jiċċaqlaq, għal kwalunkwe raġuni, fi ħdan l-UE. Il-proposta hija purament miżura ta’ koordinazzjoni li tista’ tittieħed biss fuq livell tal-Komunità. L-Istati Membri jibqgħu responsabbli għall-organizzazzjoni u l-iffinanzjar ta’ l-iskemi tas-sigurtà soċjali tagħhom stess. Għalhekk il-proposta hija skond il-prinċipju ta’ sussidjarjetà. Il-prinċipju tal-proporzjonalità Il-proposta hija skond il-prinċipju tal-proporzjonalità għal xi raġuni(jiet) kif ġej. Ir-Regolament (KEE) Nru 1408/71 jeħtieġ din il-forma ta’ azzjoni għaliex Regolament jista’ jkun emendat biss b’Regolament. Imma l-Istati Membri jibqgħu responsabbli huma biss għall-organizzazzjoni u l-iffinanzjar ta’ l-iskemi tas-sigurta’ soċjali tagħhom stess. Il-proposta tagħmilha iktar faċli għall-Istati Membri biex jikkoordinaw l-iskemi tas-sigurtà soċjali u għalhekk hija ta’ benefiċċju għaċ-ċittadini kif ukoll għall-awtoritajiet tas-sigurtà soċjali nazzjonali. Dawn id-dispożizzjonijiet speċjali huma bbażati fuq proposti mill-Istati Membri li jfisser li kwalunkwe piż potenzjali finanzjarju u amministrattiv ikun imminimizzat u proporzjonat għall-għan imsemmi hawn fuq. Bil-maqlub, hemm iċ-ċans li mingħajr dan it-tip ta’ aġġornament tar-Regolament 1408/71 il-piżijiet finanzjarji u amministrattivi jkunu ikbar. L-għażla ta’ l-istrumenti Strumenti proposti: ir-Regolament. Mezzi oħra ma jkunux adegwati minħabba xi raġuni(jiet) kif ġej. M’hemm l-ebda alternattiva għaliex Regolament bħal Regolament (KEE) Nru 1408/71 jista’ jkun emendat biss b’Regolament. IMPLIKAZZJONI FL-ESTIMI Il-proposta m’għandha l-ebda implikazzjoni għall-baġit tal-Komunità. AKTAR INFORMAZZJONI Iż-Żona Ekonomika Ewropea L-att propost jikkonċerna kwistjoni taż-ŻEE u għalhekk għandu jkun estiż għaż-Żona Ekonomika Ewropea. Spjegazzjoni ddettaljata tal-proposta A. L-Artikolu 2 (Id-dħul fis-seħħ) Kif l-Att ta’ l-Assigurazzjoni tal-Kura tas-Saħħa l-ġdid fl-Olanda jsir japplika mill-1 ta’ Jannar 2006, l-emendi li għandhom x’jaqsmu ma’ l-Olanda fl-Annessi I u VI jeħtieġu li jkunu applikati mill-1 ta’ Jannar 2006. B. Anness I. L-emenda ta’ l-Anness I 1. L-emenda tal-Parti I L-Anness I tal-Parti I jagħti d-definizzjoni tat-termini “persuni impjegati” jew “persuni li jaħdmu għal rashom” fejn dawn ma jistgħux ikunu ddeterminati mil-leġiżlazzjoni nazzjonali. L-għażla tal-kliem użat fit-taqsima "X. L-IŻVEZJA" għandu jinġieb jaqbel ma’ l-Att tas-Sigurtà Soċjali l-ġdid (1999:799) u għandha tiżdied referenza ma’ l-Att tal-Kontribuzzjonijiet tas-Sigurtà Soċjali biex ikunu identifikati l-persuni li jaħdmu għal rashom. 2. L-emenda tal-Parti II L-Anness I tal-Parti II jagħti d-definizzjoni tat-terminu “membru tal-familja” fejn fil-leġiżlazzjoni nazzjonali m’hemmx il-fakultà għal distinzjoni bejn il-membri tal-familja u persuni oħra. L-għażla tal-kliem użat fit-taqsima "Q. L-OLANDA" għandu jinġieb skond l-Att ta’ l-Assigurazzjoni tal-Kura tas-Saħħa l-ġdid. II. L-emenda ta’ l-Anness IIa L-Anness IIa jelenka benefiċċji speċjali mhux kontributorji mogħtija lill-persuni kkonċernati b’mod esklussiv fit-territorju ta’ l-Istat Membru fejn joqogħdu, taħt l-Artikolu 10a tar-Regolament (KEE) Nru 1408/71. 1. Il-Liġi tal-Litwanja ta’ l-1994 dwar il-Pensjonijiet Soċjali ġiet emendata u l-pensjoni soċjali li bħalissa hemm elenkata fl-Anness IIa nqasmet f’bosta sussidji separati. Minn dawn is-sussidji, il-pensjoni l-ġdida ta’ l-assistenza soċjali u s-sussidju ta’ għajnuna speċjali huma benefiċċji mħallta li jikkonsistu f’elementi ta’ sigurtà soċjali u assistenza soċjali u mhumiex kontributorji billi huma ffinanzjati mill-gvern, b’hekk jilħqu l-kriterji li għandhom ikunu kkunsidrati bħala benefiċċji mhux kontributorji speċjali. Ir-referenza fit-taqsima "M. IL-LITWANJA" għandha tkun emendata biex tirrifletti din il-bidla fil-leġiżlazzjoni nazzjonali. 2. Għalkemm il-leġiżlatura Slovakka abolixxiet il-pensjoni soċjali bl-Att 461/2003 mill-31 ta’ Diċembru 2003, il-benefiċċju qed ikompli jitħallas skond l-Att l-antik 100/1988 Coll. lill-persuni li qabel kienu intitolati għalih. Dan il-benefiċċju mhuwiex kontributorju, jiggarantixxi dħul minimu għall-persuni li ma jikkwalifikawx għall-pensjoni kontributorja tax-xjuħija jew għall-pensjoni ta’ l-invalidità u huwa suġġett għal eżami tal-mezzi. Għalhekk dan jissodisfa kriterji biex ikun ikkunsidrat bħala benefiċċju mhux kontributorju speċjali u għalhekk għandu jkun inkluż fit-taqsima "V. IS-SLOVAKKJA". III. L-emenda ta’ l-Anness III, tal-Parti A L-Anness III jelenka d-dispożizzjonijiet ta’ ftehim bilaterali eżistenti li kienu fis-seħħ qabel l-applikazzjoni tar-Regolament fl-Istati Membri kkonċernati. Il-Parti A telenka d-dispożizzjonijiet ta’ ftehim bilaterali li għadhom japplikaw, minkejja l-fatt li d-dispożizzjonijiet ta’ ftehim bilaterali ġeneralment jinbidlu bir-Regolament (KEE) 1408/71. Id-dispożizzjoni tal-Konvenzjoni Ġenerali tat-28 ta’ Ottubru 1952 bejn l-Italja u l-Olanda elenkata fl-Anness III, tal-Parti A tikkonċerna l-esportazzjoni ta’ benefiċċji lejn pajjiżi li mhumiex fl-UE. Imma, din għandha titħassar għaliex jew il-pagament ta’ pensjoni f’pajjiż li mhuwiex fl-UE jaqa’ fl-ambitu tar-Regolament (jekk il-pensjoni taqa’ fl-ambitu materjali u l-benefiċjarju fl-ambitu personali tiegħu), f’liema każ ikun applikat il-prinċipju ta’ trattament ugwali inkella jekk le, din il-kwistjoni ma tistax tkun ittrattata aktar fl-Anness III. IV. L-emenda ta’ l-Anness IV 1. L-emenda ta’ l-Anness IV, tal-Parti A L-Anness IV, tal-Parti A jelenka l-"leġiżlazzjonijiet li hemm referenza għalihom fl-Artikolu 37(1) tar-Regolament li taħtu l-ammont ta’ benefiċċji ta’ invalidità huwa indipendenti mit-tul tal-perjodi ta’ l-assigurazzjoni." Fir-Repubblika Slovakka, il-livell ta’ pensjonijiet ta’ invalidità jiddependi fuq it-tul tal-perjodi ta’ assigurazzjoni (is-sistema tat-“tip “B”), bl-eċċezzjoni tal-pensjoni ta’ invalidità għall-persuni li jkunu invalidaw irwieħhom meta kienu tfal dipendenti u ma kienux assigurati għall-perjodu meħtieġ imma li huma xejn inqas minn meqjusa li jkunu għamlu l-perjodu ta’ assigurazzjoni meħtieġ. Għalhekk dan il-benefiċċju għandu jkun inkluż fit-taqsima "V. IS-SLOVAKKJA". 2. L-emenda ta’ l-Anness IV, tal-Parti B L-Anness VI, tal-Parti B jelenka l-iskemi speċjali għall-persuni li jaħdmu għal rashom li għalihom japplikaw provvedimenti speċjali dwar l-aggregazzjoni ta’ perjodi ta’ assigurazzjoni li wieħed ikun għamel fi Stat Membru ieħor. Il-liġi Spanjola li bħalissa hemm elenkata fl-Anness IV, tal-Parti B ġiet emendata u, konsegwentement, ir-referenza fit-taqsima"G. SPANJA" għandha tkun aġġornata skond dan. 3. L-emenda ta’ l-Anness IV, tal-Parti C L-Anness IV, tal-Parti C jelenka l-"każijiet li hemm referenza għalihom fl-Artikolu 46(1)(b) tar-Regolament fejn il-kalkulazzjoni tal-benefiċċju skond l-Artikolu 46(2) tar-Regolament tista’ ma ssirx" billi din ma twassal qatt għal riżultat ogħla. Jekk il-pensjoni Slovakka tal-persuna superstiti hija bbażata fuq il-pensjoni tax-xjuħija jew ta’ l-invalidità li tkun fil-fatt tħallset lill-persuna mejta, kemm il-kalkulazzjoni pro rata u kemm dik nazzjonali dejjem iwasslu għall-istess riżultat. Għalhekk il-pensjoni tal-persuna superstiti għandha tkun inkluża fit-taqsima "V. IS-SLOVAKKJA". Skond is-sistema ta’ pensjoni Żvediza kif ġiet irriformata, il-pensjoni tad-dħul tiddependi mill-kontribuzzjonijiet pjuttost milli tiddependi mill-benefiċċji u hija indipendenti mill-perjodi ta’ l-assigurazzjoni. Għalhekk kalkulazzjoni pro rata bbażata fuq ir-Regolament mhijiex possibbli. Il-pensjoni ggarantita Żvediza tiddependi mill-perjodi ta’ residenza fl-Iżvezja, u kalkulazzjoni pro rata dejjem tirriżulta fl-istess ammont bħall-kalkulazzjoni nazzjonali. Għalhekk l-annotazzjoni li hemm bħalissa fit-taqsima "X. L-IŻVEZJA" għandha tkun emendata skond dan. 4. L-emenda ta’ l-Anness IV, tal-Parti D L-Anness IV, tal-Parti D jelenka l-benefiċċji (il-punti 1 u 2) u l-ftehim (il-punt 3) li jissodisfaw il-kondizzjonijiet stabbiliti fl-Artikolu 46b(2) tar-Regolament, b’hekk jingħata lok għall-applikazzjoni tal-leġiżlazzjoni nazzjonali li għandha x’taqsam mat-tnaqqis, is-sospensjoni u t-tneħħija tal-benefiċċji. Minħabba l-leġiżlazzjoni l-ġdida tal-pensjoni Żvediza, l-annotazzjonijiet li hemm bħalissa taħt l-Anness IV, tal-Parti D, il-punti 1(i) u 2(i) jeħtieġu li jkunu aġġornati. Barra dan, benefiċċji tal-mard li għandhom x’jaqsmu mad-dħul u sussidji ta’ attività għandhom jiżdiedu mal-punt 1(i). Il-punt 3 għandu jkun emendat biex jirrifletti l-fatt li l-Konvenzjoni Nordika l-qadima ġiet mibdula u li l-ftehim bilaterali dwar is-sigurtà soċjali bejn il-Finlandja u l-Lussemburgu daħal fis-seħħ fl-1 ta’ Frar 2002. V. L-emenda ta’ l-Anness VI L-Anness VI jistipula proċeduri speċjali għall-applikazzjoni tal-leġiżlazzjoni ta’ ċerti Stati Membri. It-taqsima "E. L-ESTONJA" għandha tkun emendata biex jiġu miżjuda r-regoli għall-kalkoli tal-benefiċċji tal-ġenituri meta ħaddiema migranti ma jkunux ħadmu fl-Estonja s-sena ta’ referenza tulha kollu kif meħtieġ mil-leġiżlazzjoni nazzjonali. It-taqsima "Q. L-OLANDA" għandha tkun emendata biex tirrifletti d-dħul fis-seħħ tar-riforma l-ġdida tal-kura tas-saħħa mill-1 ta’ Jannar 2006. Il-punt 1(a) jispeċifika l-kategoriji ta’ persuni li huma intitolati għall-kura tas-saħħa taħt il-leġiżlazzjoni ta’ l-Olanda. Il-punt 1(b) jispeċifika l-istituzzjoni li magħha t-tali persuni għandhom ikunu assigurati. Il-punt 1(c) jippermetti l-ġbir ta’ premiums jew kontribuzzjonijiet mingħand it-tali persuni assigurati u l-membri tal-familja tagħhom. Il-punt 1(d) jikkonċerna l-konsegwenzi ta’ reġistrazzjoni trattenuta għall-assigurazzjoni. Il-punt 1(e) jispeċifika l-benefiċċji f’beni li għalihom persuna assigurata fi Stat Membru ieħor hija intitolata matul perjodu ta’ żjara jew perjodu ta’ residenza fl-Olanda. Il-punt 1(f) jelenka l-benefiċċji u l-pensjonijiet ta’ l-Olanda li jagħtu l-possibbiltà lir-reċipjenti li jkunu kkunsidrati bħala pensjonanti fit-tifsira tar-Regolament, b’hekk ikunu jistgħu jibbenefikaw mid-dispożizzjonijiet tal-kapitolu tal-mard tar-Regolament 1408/71. Il-punt 1(g) jiċċara li r-rifużjoni li tingħata meta ma ssir l-ebda talba għandha tkun ikkunsidrata bħala benefiċċju tal-mard fi flus kontanti għall-iskop tar-Regolament. Dan ifisser li l-benefiċċju jkun pagabbli mill-Olanda lill-persuni assigurati li jkunu residenti fi Stat Membru ieħor. It-taqsima "W. IL-FINLANDJA" għandha tkun emendata biex tirrifletti r-riforma tal-leġiżlazzjoni Finlandiża tal-pensjoni ta’ l-impjieg. Din tipprovdi li meta perjodi ta’ assigurazzjoni li wieħed jagħmel fi Stati Membri oħra jkollhom ikunu kkunsidrati biex jiġu ssodisfati l-kondizzjonijiet għall-jedd ta’ pensjoni, il-qligħ għall-perjodu akkreditat ikun ikkalkulat biss mid-dħul ta’ matul il-perjodu ta’ referenza fil-Finlandja billi d-dħul ikun diviż bin-numru tax-xhur ta’ l-assigurazzjoni fil-Finlandja. It-taqsima "X. L-IŻVEZJA" għandha tkun emendata biex tirrifletti l-leġiżlazzjoni l-ġdida li għandha x’taqsam mal-kopertura taħt il-leġiżlazzjoni tas-sigurtà soċjali Żvediza u r-riforma tal-leġiżlazzjoni tal-pensjoni Żvediza. Mill-1 ta’ Jannar 2001, l-Att tas-Sigurtà Soċjali l-ġdid (1999:799) emenda l-leġiżlazzjoni dwar il-benefiċċji tal-ġenituri fil-Kapitolu 4 ta’ l-Att tas-Sigurtà Nazzjonali. Għall-iskop tal-kalkulazzjoni tal-benefiċċju tal-ġenituri, il-Punt 1(a) tat-taqsima "X. L-IŻVEZJA" jistipula kif ikun iddeterminat id-dħul jekk ġenitur ikun ħadem fl-Iżvezja u fi Stat Membru ieħor matul perjodu ta’ referenza. Il-punt 1(b) jistipula kif ikun iddeterminat id-dħul jekk ġenitur ma jkun ħadem xejn fl-Iżvezja matul il-perjodu ta’ referenza. Il-punt 2 tat-taqsima "X. L-IŻVEZJA" jikkonċerna ċerti dispożizzjonijiet ta’ transizzjoni li għandhom x’jaqsmu mal-pensjonijiet Żvediżi. Taħt il-leġiżlazzjoni Żvediza persuna teħtieġ li tkun ilha mill-inqas tliet snin residenti fl-Iżvezja biex issir intitolata għal pensjoni ggarantita. Biex tkun intitolata għal pensjoni ggarantita sħiħa persuna teħtieġ li tkun ilha 40 sena residenti fl-Iżvezja. Imma, il-persuni kollha li twieldu fl-1937 jew qabel, u li kienu residenti fl-Iżvezja għal mhux inqas minn 10 snin, anke dawk li ma ħadmu qatt, huma intitolati għall-pensjoni sħiħa ggarantita. Din l-emenda tipprovdi li l-prinċipju ta’ l-aggregazzjoni ma japplikax għall-pensjonijiet iggarantiti għat-tali persuni li jkunu twieldu fl-1937 jew qabel. Il-punt 3 jikkonċerna l-benefiċċju tal-mard Żvediż u s-sussidju ta’ attività. Il-jedd għal dawn il-benefiċċji huwa bbażat fuq id-dħul ta’ persuna matul perjodu ta’ referenza. L-emenda (a) tispeċifika kif id-dħul għandu jkun ikkalkulat, meta l-persuna tkun ħadmet fi Stat Membru ieħor u l-emenda (b) tispeċifika kif il-perjodu ta’ referenza għandu jkun iddeterminat meta l-persuna tkun ħadmet fi Stat Membru ieħor. Il-punt 4 jiċċara r-regoli għall-kalkulazzjoni tal-benefiċċji tas-superstiti fejn il-kondizzjoni meħtieġa għall-kwalifika ma tistax tintlaħaq matul perjodu ta’ referenza skond il-leġiżlazzjoni Żvediza. Il-punt (a) jistipula kif jiġu rikonoxxuta d-drittijiet tal-pensjoni akkwistati mill-persuna mejta fl-Istati Membri barra l-Iżvezja matul il-perjodu ta’ referenza għall-pensjoni tal-persuna superstiti li għandha x’taqsam mal-qligħ, filwaqt li l-punt (b) jistipula kif jiġu rikonoxxuta t-tali drittijiet b’konnessjoni mad-dritt ta’ pensjoni ta’ l-armla fejn il-mewt tkun seħħet fl-1 ta’ Jannar 2003 jew wara.E-14572 |-  2005/0258 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KEE) Nru 1408/71 dwar l-applikazzjoni ta’ l-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqalqu fi ħdan il-Komunità u r-Regolament tal-Kunsill (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71 (Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikoli 42 u 308 tiegħu,Wara li kkunsidraw l-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Fil-waqt li jaġixxu skond il-proċedura stabbilita fl-Artikolu 251 tat-Trattat[3],Billi:(1) Biex xi tibdiliet fil-leġiżlazzjoni ta’ ċerti Stati Membri jingħataw għarfien, ċerti annessi mar-Regolament (KEE) Nru 1408/71 jeħtieġu jkunu adattati.(2) Ir-Regolament (KEE) Nru 1408/71 għalhekk għandu jkun emendat skond dan.(3) Biex ikun żgurat li r-riforma fundamentali ta’ l-iskema ta’ assigurazzjoni tas-saħħa ta’ l-Olanda b’effett mill-1 ta’ Jannar 2006 tkun riflessa kif suppost fid-dispożizzjonijiet ta’ koordinazzjoni Ewropej mid-data li tidħol fis-seħħ u b’hekk tinħoloq ċertezza legali għal dak li għandu x’jaqsam mal-koordinazzjoni tal-benefiċċji tal-mard, jinħtieġ provvediment biex l-emendi ta’ l-Annessi I u VI mar-Regolament (KEE) Nru 1408/71 li għandhom x’jaqsmu mar-riforma ta’ l-iskema ta’ assigurazzjoni tal-kura tas-saħħa ta’ l-Olanda għandhom jistgħu jiġu applikati b’mod retroattiv b’effett mill-1 ta’ Jannar 2006.(4) It-Trattat ma jipprovdix poteri oħrajn barra dawk taħt l-Artikolu 308 biex jittieħdu miżuri kif suppost fil-qasam tas-sigurtà soċjali għal persuni barra persuni impjegati,ADOTTAW DAN IR-REGOLAMENT:Artikolu 1L-Annessi I, IIa, III, IV u VI mar-Regolament (KEE) Nru 1408/71 qed ikunu emendati kif stipulat fl-Anness ma’ dan ir-Regolament.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Il-punt 2 u l-punt 6(b) ta’ l-Anness, li għandhom x’jaqsmu ma’ l-Olanda, għandhom jiġu applikati b’effett mill-1 ta’ Jannar 2006.Dan ir-Regolament għandu jorbot fl-intier tiegħu u japplika direttament għall-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESSL-annessi mar-Regolament (KEE) Nru 1408/71 qed ikunu emendati kif ġej:1. Fl-Anness I, tal-Parti I, it-taqsima "X. L-IŻVEZJA" qed tiġi mibdula b’dan li ġej:"X. L-IŻVEZJAPersuni li jkunu qed jaħdmu f’impjieg bi qligħ u li jħallsu l-kontribuzzjonijiet tagħhom stess fuq dan id-dħul konformi mal-Kapitolu 3 ta’ l-Att tal-Kontribuzzjonijiet tas-Sigurtà Soċjali (2000:980) għandhom ikunu kkunsidrati bħala persuni li jaħdmu għal rashom."2. Fl-Anness I, tal-Parti II, it-taqsima "Q. L-OLANDA" qed tiġi mibdula b’dan li ġej:"Q. L-OLANDAGħall-iskop li jkun iddeterminat il-jedd għall-benefiċċji konformi mal-Kapitoli 1 u 4 tat-Titolu III tar-Regolament, "membru tal-familja" tfisser wieħed mill-konjuġi, sieħ(eb)/(ba) reġistrat(a) jew wild taħt l-età ta’18."3. L-Anness IIa qed ikun emendat kif ġej:(a) It-taqsima "M. IL-LITWANJA" qed tiġi mibdula b’dan li ġej:"M. IL-LITWANJA(a) Pensjoni ta’ l-assistenza soċjali (il-Liġi ta’ l-2005 dwar is-Sussidji Soċjali ta’ l-Istat, l-Artikolu 5).(b) Kumpens speċjali ta’ għajnuna (il-Liġi ta’ l-2005 dwar is-Sussidji Soċjali ta’ l-Istat, l-Artikolu 15).(c) Kumpens speċjali tat-trasport għall-persuni b’diżabilità li għandhom problemi ta’ mobilità (il-Liġi ta’ l-2000 dwar il-Kumpens tat-Trasport, l-Artikolu 7)."(b) Fit-taqsima "V. IS-SLOVAKKJA", l-annotazzjoni li hemm bħalissa ssir punt (a) u jiżdied il-punt ġdid li ġej:"(b) Il-pensjoni soċjali li ngħatat qabel l-1 ta’ Jannar 2004."4. L-Anness III, tal-Parti A qed ikun emendat kif ġej:Il-punt 187 qed ikun imħassar.5. L-Anness IV qed ikun emendat kif ġej:(a) Fil-Parti A, fit-taqsima"V. IS-SLOVAKKJA", il-kelma "Xejn" qed tiġi mibdula b’dan li ġej:"Pensjoni ta’ invalidità għal persuna li tkun invalidat ruħha bħala wild dipendenti u li dejjem kienet meqjusa li għamlet il-perjodu meħtieġ ta’ assigurazzjoni (l-Artikolu 70(2), l-Artikolu 72(3) u l-Artikolu 73(3) u (4) ta’ l-Att Nru 461/2003 dwar is-sigurtà soċjali, kif emendat)."(b) Fil-Parti B, it-taqsima "G. SPANJA" qed tiġi mibdula b’dan li ġej:"G. SPANJASkema biex titbaxxa l-età ta’ l-irtirar mix-xogħol tal-persuni li jaħdmu għal rashom imqabbda f’attivitajiet tat-tbaħħir kif deskritti fid-Digriet Irjali Nru 2930/2004 tat-30 ta’ Diċembru 2004."(c) Il-Parti C qed tkun emendata kif ġej:(i) Fit-taqsima "V. IS-SLOVAKKJA", il-kelma "Xejn" qed tiġi mibdula b’dan li ġej:"Il-pensjoni tal-persuna superstiti (il-pensjoni ta’ l-armla, ta’ l-armel u ta’ l-orfni) li s-somma tagħha tkun ġejja mill-pensjoni tax-xjuħija, il-pensjoni tax-xjuħija ta’ qabel l-irtirar mix-xogħol jew il-pensjoni ta’ invalidità li kienet titħallas lill-mejjet."(ii) It-taqsima "X. L-IŻVEZJA" qed tiġi mibdula b’dan li ġej:"X. L-IŻVEZJA"Pensjonijiet ta’ xjuħija li għandhom x’jaqsmu mal-qligħ (l-Att 1998:674) u pensjonijiet iggarantiti tal-forma ta’ pensjonijiet tax-xjuħija (l-Att 1998:702)"(d) Il-Parti D qed tkun emendata kif ġej:(i) Il-punt 1(i) qed jiġi mibdul b’dan li ġej:"(i) Il-pensjoni ggarantita Żvediza u s-suppliment iggarantit li ħadu post il-pensjonijiet Żvediżi sħaħ ta’ l-istat li hemm dispożizzjonijiet dwarhom taħt il-leġiżlazzjoni fuq il-pensjoni ta’ l-istat li kienu qed jiġu applikati qabel l-1 ta’ Jannar 1993, u l-pensjoni sħiħa ta’ l-istat li tingħata taħt ir-regoli transizzjonali tal-leġiżlazzjoni li japplikaw minn dik id-data, u l-benefiċċju Żvediż tal-mard li għandu x’jaqsam mad-dħul u s-sussidju ta’ l-attività."(ii) Il-punt 2(i) qed jiġi mibdul b’dan li ġej:"(i) Il-benefiċċju tal-mard u s-sussidju ta’ l-attività tal-forma ta’ sussidju ggarantit (l-Att 1962:381, kif emendat bl-Att 2001:489), il-pensjoni ta’ persuna superstiti, kif ikkalkulata a bażi tal-perjodi ta’ assigurazzjoni (l-Atti 2000:461 u 2000:462) u l-pensjoni tax-xjuħija tal-forma ta’ pensjoni ggarantita kkalkulata a bażi tal-perjodi akkreditati qabel (l-Att 1998:702)."(iii) Il-punt 3(a) qed jiġi mibdul b’dan li ġej:"(a) Il-Konvenzjoni Nordika dwar is-Sigurtà Soċjali tat-18 ta’ Awissu 2003"u jiżdied il-punt ġdid li ġej:"(c) Il-Ftehim tas-Sigurtà Soċjali ta’ l-10 ta’ Novembru 2000 bejn ir-Repubblika tal-Finlandja u l-Gran Dukat tal-Lussemburgu."6. L-Anness VI qed ikun emendat kif ġej:(a) Fit-taqsima"E. L-ESTONJA", il-kelma "Xejn" qed tiġi mibdula b’dan li ġej:"Għall-iskop tal-kalkulazzjoni tal-benefiċċju tal-ġenituri l-perjodi ta’ l-impjieg fl-Istati Membri barra l-Estonja għandhom ikunu kkunsidrati li huma bbażati fuq l-istess ammont medju ta’ taxxa soċjali li tkun tħallset matul il-perjodi ta’ l-impjieg fl-Estonja, li magħhom ikunu aggregati. Jekk matul is-sena ta’ referenza l-persuna kienet impjegata biss fi Stati Membri oħra l-kalkulazzjoni tal-benefiċċju għandha tkun kkunsidrata li hija bbażata fuq it-taxxa soċjali medja li tkun tħallset fl-Estonja bejn is-sena ta’ referenza u l- leave tal-maternità."(b) Fit-taqsima"Q. L-OLANDA", il-punt 1 għandu jiġi mibdul b’dan li ġej:"1. L-assigurazzjoni tal-kura tas-saħħa(a) Għal dak li għandu x’jaqsam mal-jedd għal benefiċċji f’beni taħt il-leġiżlazzjoni ta’ l-Olanda, persuni intitolati għal benefiċċji f’beni għall-iskop ta’ l-implimentazzjoni tal-Kapitoli 1 u II tat-Titolu III ta’ dan ir-Regolament għandha tfisser:(i) persuni li, skond l-Artikolu 2 taz- Zorgverzekeringswet (l-Att ta’ l-Assigurazzjoni tal-Kura tas-Saħħa), huma obbligati li jkunu koperti b’assigurazzjoni ma’ kumpanija tal-assigurazzjoni tal-kura tas-saħħa,u(ii) sakemm ma jkunux jaqgħu diġà taħt il-punt (i), persuni li huma residenti fi Stat Membru ieħor u li, taħt ir-Regolament, huma intitolati għall-kura tas-saħħa fl-istat tar-residenza tagħhom, billi l-Olanda tkun qed tagħmel tajjeb għall-ispejjeż.(b) Il-persuni li hemm referenza għalihom fil-punt (a)(i) għandhom, skond id-dispożizzjonijiet taz- Zorgverzekeringswet (l-Att ta’ l-Assigurazzjoni tal-Kura tas-Saħħa) jassiguraw irwieħhom ma’ kumpanija ta’ l-assigurazzjoni tal-kura tas-saħħa, u l-persuni li hemm referenza għalihom fil-punt a(ii) għandhom ikunu rreġistrati mal- College voor zorgverzekeringen (il-Bord ta’ l-Assigurazzjoni tal-Kura tas-Saħħa).(c) Id-dispożizzjonijiet taz- Zorgverzekeringswet (l-Att ta’ l-Assigurazzjoni tal-Kura tas-Saħħa) u l- Algemene wet bijzondere ziektekosten (il-Liġi dwar l-Assigurazzjoni Ġenerali Kontra Spejjeż Mediċi Speċjali) li jikkonċernaw l-obbligu ta’ ħlas ta’ kontribuzzjonijiet għandhom jiġu applikati għall-persuni li hemm referenza għalihom taħt il-punt (a) u l-membri tal-familji tagħhom. Għal dak li għandu x’jaqsam mal-membri tal-familja, il-kontribuzzjonijiet għandhom jinġabru mingħand il-persuna li minnha jkun ġej id-dritt għall-kura tas-saħħa.(d) Id-dispożizzjonijiet taz- Zorgverzekeringswet (l-Att ta’ l-Assigurazzjoni tal-Kura tas-Saħħa) li jikkonċernaw assigurazzjoni trattenuta għandhom japplikaw mutatis mutandis fil-każ ta’ reġistrazzjoni trattenuta mal- College voor zorgverzekeringen (il-Bord ta’ l-Assigurazzjoni tal-Kura tas-Saħħa) għal dak li għandu x’jaqsam mal-persuni li hemm referenza għalihom fil-punt a(ii).(e) Persuni intitolati għal benefiċċji f’beni bis-saħħa tal-leġiżlazzjoni ta’ Stat Membru barra dak ta’ l-Olanda li jkunu joqogħdu l-Olanda jew ikunu qed joqogħdu l-Olanda għal żmien temporanju għandhom ikunu intitolati għal benefiċċji f’beni skond il-polza li tkun ipprovduta lill-persuni assigurati fl-Olanda mill-istituzzjoni tal-post tar-residenza jew tal-post taż-żjara, fil-waqt li jkunu kkunsidrati l-Artikolu 11(1), (2) u (3) u l-Artikolu 19(1) taz- Zorgverzekeringswet (l-Att ta’ l-Assigurazzjoni tal-Kura tas-Saħħa), kif ukoll għal benefiċċji f’beni li dwarhom hemm dispożizzjonijiet fl- Algemene wet bijzondere ziektekosten (il-Liġi dwar l-Assigurazzjoni Ġenerali Kontra Spejjeż Mediċi Speċjali).(f) Għall-iskopijiet ta’ l-Artikoli 27 u 34 ta’ dan ir-Regolament, il-benefiċċji li ġejjin għandhom ikunu ttrattati bħala pensjonijiet dovuta taħt il-leġiżlazzjoni ta’ l-Olanda:– il-pensjonijiet li qed jingħataw skond il-Liġi tas-6 ta’ Jannar 1996 dwar il-pensjonijiet għall-ħaddiema tal-gvern u s-superstiti tagħhom (l- Algemene burgerlijke pensioenwet ) (l-Att ta’ Pensjonijiet għas-Servizz Ċivili ta’ l-Olanda);– il-pensjonijiet li qed jingħataw skond il-Liġi tas-6 ta’ Ottubru 1966 dwar il-pensjonijiet għall-personàl militari u s-superstiti tagħhom (l- Algemene militaire pensioenwet ) (l-Att tal-Pensjonijiet Militari);– il-benefiċċji minħabba inkapaċità għax-xogħol li qed jingħataw skond il-Liġi tas-7 ta’ Ġunju 1972 dwar il-benefiċċji minħabba inkapaċità għax-xogħol għall-istaff militari (il- Wet arbeidsongeschiktheidsvoorziening militairen ) (l-Att ta’ l-Inkapaċità għax-Xogħol ta’ Personàl Militari);– il-pensjonijiet li qed jingħataw skond il-Liġi tal-15 ta’ Frar 1967 dwar pensjonijiet għall-impjegati ta’ l- NV Nederlandse Spoorwegen (il-Kumpanija tal-Ferroviji ta’ l-Olanda) u s-superstiti tagħhom (l-i Spoorwegpensioenwet ) (l-Att tal-Pensjonijiet tal-Ferroviji);- il-pensjonijiet li qed jingħataw skond ir- Reglement Dienstvoorwaarden Nederlandse Spoorwegen (ir-Regolament li jiddetermina l-kondizzjonijiet ta’ l-impjieg tal-Kumpanija tal-Ferroviji ta’ l-Olanda);– il-benefiċċji li qed jingħataw lill-persuni rtirati mix-xogħol qabel ikunu laħqu l-età tal-pensjoni ta’ 65 sena taħt skema tal-pensjoni mfassla biex tipprovdi dħul għal persuni fix-xjuħija tagħhom li qabel kienu impjegati, jew benefiċċji pprovduti fil-każ ta’ ħruġ prematur mis-suq tax-xogħol taħt skema mfassla mill-istat jew minn ftehim industrijali għall-persuni li għandhom 55 sena jew iktar fejn il-benefiċċju perċentwali jkun stabbilit daqs mill-inqas 70% ta’ l-aħħar salarju.(g) Għall-iskopijiet tal-Kapitoli 1 u 4 tat-Titolu III ta’ dan ir-Regolament, ir-rifużjoni li tingħata meta ma ssir l-ebda talba li hemm provvedimenti għaliha fl-iskema Olandiża fil-każ ta’ użu limitat ta’ faċilitajiet tal-kura tas-saħħa għandha titqies bħala benefiċċju tal-mard fi flus kontanti."(c) Fit-taqsima"W. IL-FINLANDJA", il-punti 1 u 2 għandhom jitħassru u jiddaħħal il-punt li ġej:"1. Meta jkun qed jiġi applikat l-Artikolu 46(2)(a) għall-iskop tal-kalkulazzjoni tal-qligħ għall-perjodu akkreditat taħt il-leġiżlazzjoni Finlandiża dwar pensjonijiet li għandhom x’jaqsmu mal-qligħ, fejn individwu għandu perjodi ta’ assigurazzjoni tal-pensjoni bbażati fuq impjieg fi Stat Membru ieħor għall-parti mill-perjodu ta’ referenza skond il-leġiżlazzjoni Finlandiża, il-qligħ għall-perjodu akkreditat għandu jkun ekwivalenti għas-somma tal-qligħ akkwistat matul il-parti tal-perjodu ta’ referenza fil-Finlandja diviża bin-numru tax-xhur li għalihom kien hemm perjodi ta’ assigurazzjoni fil-Finlandja matul il-perjodu ta’ referenza."Il-punti 3, 4 u 5 huma l-punti 2, 3 u 4 innumerati mill-ġdid.(d) It-taqsima "X. L-IŻVEZJA" qed tkun emendata kif ġej:(i) Il-punt 1 qed jiġi mibdul b’dan li ġej:"1. Għall-iskop biex ikun iddeterminat id-dħul ta’ ġenitur matul il-240 ġurnata qabel it-twelid ta’ wild taħt il-Kapitolu 4 taqsima 6 tal- Lag (1962:381) om allmän försäkring (l-Att tas-Sigurtà Nazzjonali):(a) fejn matul parti minn dak il-perjodu l-ġenitur kellu d-dħul fl-Iżvezja, u matul parti oħra minn dak il-perjodu kellu dħul fi Stat Membru ieħor, id-dħul annwali tal-ġenitur fl-Istat Membru l-ieħor għandu jitqies bħala ugwali għad-dħul annwali tal-ġenitur fl-Iżvezja;(b) fejn matul dak il-perjodu l-ġenitur ma kellux dħul fl-Iżvezja imma kellu dħul fi Stat Membru ieħor, dan id-dħul għandu jitqies li hu iktar mil-livell minimu ggarantit (il- lägsta nivå ) jekk il-ġenitur kien attiv ekonomikament f’dak l-Istat Membru l-ieħor sa fejn l-attività tkun iġġenerat dħul ogħla mil-livell minimu ggarantit meħtieġ (lägsta nivå ) jekk din tkun ġiet esegwita fl-Iżvezja."(ii) Il-punt 2 qed jiġi mibdul b’dan li ġej:"2. Id-dispożizzjonijiet ta’ dan ir-Regolament dwar l-aggregazzjoni ta’ perjodi ta’ assigurazzjoni m’għandhomx japplikaw għad-dispożizzjonijiet transitorji fil-leġiżlazzjoni Żvediza dwar il-jedd ta’ pensjoni ggarantita ta’ persuni mwielda fl-1937 jew qabel li kienu residenti fl-Iżvezja għall-perjodu speċifikat qabel applikaw għal pensjoni (l-Att 2000:798)."(iii) Il-punt 3 qed jiġi mibdul b’dan li ġej:"3. Għall-iskop ta’ kalkulazzjoni ta’ dħul spekulattiv għal benefiċċju tal-mard li għandu x’jaqsam mal-qligħ u sussidju ta’ attività li għandu x’jaqsam mal-qligħ skond il-Kapitolu 8 tal- Lag (1962:381) om allmän försäkrings (l-Att tas-Sigurtà Nazzjonali), għandu jiġi applikat dan li ġej:(a) fejn il-persuna assigurata, matul il-perjodu ta’ referenza, kienet ukoll suġġetta għal-leġiżlazzjoni ta’ Stat Membru wieħed jew iktar minħabba attività bħala persuna impjegata jew li taħdem għal rasha, id-dħul fl-Istat(i) Membru(i) ikkonċernat(i) għandu jitqies bħala ekwivalenti għad-dħul gross medju tal-persuna assigurata fl-Iżvezja matul il-parti tal-perjodu ta’ referenza fl-Iżvezja, ikkalkulat billi jiġi diviż il-qligħ fl-Iżvezja bin-numru tax-xhur li fihom ikun akkumula dan il-qligħ;(b) meta l-benefiċċji huma kkalkulati konformi ma’ l-Artikolu 40 tar-Regolament u l-persuni mhumiex assigurati fl-Iżvezja, il-perjodu ta’ referenza għandu jkun iddeterminat skond il-Kapitolu 8(2) u (8) ta’ l-Att imsemmi hawn fuq daqs li kieku l-persuna kkonċernata kienet assigurata fl-Iżvezja. Jekk il-persuna kkonċernata ma jkollhiex dħul li jista’ jiġġenera pensjoni matul dan il-perjodu skond l-Att dwar il-pensjoni tax-xjuħija li għandha x’taqsam mal-qligħ (1998:674), il-perjodu ta’ referenza jitħalla jibda mill-punt fiż-żmien iktar kmieni meta l-persuna assigurata kellha d-dħul minn impjieg bi qligħ fl-Iżvezja."(iv) Il-punt 4 qed jiġi mibdul b’dan li ġej:"4. a) Għall-iskop tal-kalkulazzjoni ta’ dħul spekulattiv tal-pensjoni ta’ persuna superstiti għall-pensjoni li għandha x’taqsam mal-qligħ (l-Att 2000:461), jekk ma tkunx issodisfata l-kondizzjoni meħtieġa fil-leġiżlazzjoni Żvediza għall-jedd tal-pensjoni għal dak li għandu x’jaqsam ma’ mill-inqas tlieta minn ħames snin kalendarji eżatt qabel il-mewt tal-persuna assigurata (il-perjodu ta’ referenza), għandhom ikunu rrikonoxxuti ukoll il-perjodi ta’ assigurazzjoni li wieħed ikun għamel fi Stati Membri oħra daqs li kieku jkun għamilhom fl-Iżvezja. Il-perjodi ta’ assigurazzjoni fi Stati Membri oħra għandhom jitqiesu li huma bbażati fuq il-medja tal-bażi tal-pensjoni Żvediza. Jekk il-persuna kkonċernata għandha fl-Iżvezja biss sena b’bażi ta’ pensjoni, kull perjodu ta’ assigurazzjoni fi Stat Membru ieħor għandu jitqies li jikkostitwixxi l-istess ammont.b) Għall-iskop tal-kalkulazzjoni ta’ krediti ta’ pensjoni spekulattiva għall-pensjonijiet ta’ l-armla li għandhom x’jaqsmu ma’ mwiet fl-1 ta’ Jannar 2003 jew wara, jekk ma tkunx issodisfata l-kondizzjoni meħtieġa fil-leġiżlazzjoni Żvediza għall-krediti tal-pensjoni għal dak li għandu x’jaqsam ma’ mill-inqas tnejn mill-erba’ snin eżatt qabel il-mewt tal-persuna assigurata (il-perjodu ta’ referenza) u wieħed ikun għamel il-perjodi ta’ l-assigurazzjoni fi Stat Membru ieħor matul il-perjodu ta’ referenza, dawk is-snin għandhom jitqiesu bħala bbażati fuq l-istess krediti tal-pensjoni bħas-sena Żvediza."[1] ĠU C , , p. .[2] ĠU C , , p. .[3] ĠU C , , p. .


Avviż Legali Importanti

|

52008PC0083

Proposta għal regolament tal-Kunsill li jtemm ir-reviżjoni interim parzjali skond l-Artikolu 11(3) tar-Regolament (KE) Nru 384/96 tad-dazju antidumping fuq importazzjonijiet tan-nitrat ta’ l-ammonju li joriġina, inter alia, fl-Ukraina  /* KUMM/2008/0083 finali */

	[pic] | KUMMISSJONI TAL-KOMUNITAJIET EWROPEJ |Brussel 15.2.2008KUMM(2008) 83 finaliProposta għalREGOLAMENT TAL-KUNSILLli jtemm ir-reviżjoni interim parzjali skond l-Artikolu 11(3) tar-Regolament (KE) Nru 384/96 tad-dazju antidumping fuq importazzjonijiet tan-nitrat ta’ l-ammonju li joriġina, inter alia, fl-Ukraina(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 84/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 (“ir-Regolament bażiku”) fil-proċediment li jikkonċerna l-importazzjonijiet ta’ nitrat ta’ l-ammonju li joriġina fl-Ukraina. |Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Il-miżuri fis-seħħ bħalissa huma imposti mir-Regolament tal-Kunsill (KE) Nru 132/2001, kif emendat l-aħħar mir-Regolament tal-Kunsill (KE) Nru 442/2007 li jimponi dazju definittiv ta' l-antidumping fuq importazzjonijiet tan-nitrat ta’ l-ammonju fl-Ukraina. |Konsistenza mal-politiki u l-għanijiet l-oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Konsultazzjoni mal-partijiet interessati |Il-partijiet interessati fil-proċediment kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu ta' għarfien espert |Ma kien hemm ebda ħtieġa ta’ għarfien espert estern. |Valutazzjoni ta' l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu vvalutati. |ELEMENTI ġURIDIċI TAL-PROPOSTA |Taqsira ta’ l-azzjoni proposta Fid-19 ta’ Diċembru 2006, il-Kummissjoni tat bidu għal reviżjoni interim tal-miżuri fis-seħħ fir-rigward ta’ l-importazzjonijiet tan-nitrat ta’ l-ammonju li joriġina fl-Ukraina wara talba li saret minn poduttur esportatur wieħed fl-Ukraina, u dan kien Azot Cherkassy. It-talba kienet ibbażata fuq evidenza prima facie li ċ-ċirkustanzi li fuqhom ġew stabbiliti l-miżuri nbidlu u għalhekk l-impożizzjoni kontinwa ta’ miżuri fil-livelli eżistenti ma għandhomx ikunu aktar meħtieġa biex jikkumpensaw għad-dumping. Il-proposta mehmuża għal Regolament tal-Kunsill hija bbażata fuq is-sejbiet ta’ l-investigazzjoni mwettqa li hija limitata fl-ambitu għall-eżami ta’ dumping sa fejn għandu x’jaqsam l-applikant. L-investigazzjoni wriet li d-dumping seħħ matul il-perjodu ta’ investigazzjoni. Il-livell tad-dumping li nstab kien ogħla minn dak misjub matul il-perjodu ta' investigazzjoni li wassal għall-impożizzjoni tad-dazji definittivi. Kien ukoll ogħla mil-livell tat-tneħħija tal-ħsara li kien jifforma l-bażi tal-miżuri fis-seħħ bħalissa. Għaldaqstant, l-ebda ċirkostanzi ma nbidlu b’tali mod li ma jirrikjedux aktar il-miżuri eżistenti biex jikkumpensaw għad-dumping. Instab ukoll li ċ-ċirkustanzi matul il-perjodu ta’ investigazzjoni attwali kienu ta’ natura dejjiema. Għaldaqstant huwa propost li l-Kunsill jadotta l-proposta mehmuża għal Regolament li jtemm ir-reviżjoni mingħajr ma jemenda l-miżuri antidumping fis-seħħ bħalissa, li għandhom jiġu ppubblikati fil-Ġurnal Uffiċjali mhux aktar tard mit-18 ta' Marzu 2008. |Bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Prinċipju tas-sussidjarjetà Din il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Prinċipju tal-proporzjonalità Din il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta' azzjoni hi deskritta fir-Regolament imsemmi hawn fuq u ma tħalli l-ebda skop għal deċiżjoni nazzjonali. |Mhijiex meħtieġa indikazzjoni ta' kif jiġi minimizzat u jsir proporzjonali ma' l-għan tal-proposta, il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. |Għażla ta' strumenti |L-istrumenti proposti: ir-regolament. |Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprevedix għażliet alternattivi. |L-IMPLIKAZZJONI BAġITARJA |Il-proposta ma għandha l-ebda implikazzjoni għall-baġit tal-Komunità. |Proposta għalREGOLAMENT TAL-KUNSILLli jtemm ir-reviżjoni interim parzjali skond l-Artikolu 11(3) tar-Regolament (KE) Nru 384/96 tad-dazju antidumping fuq importazzjonijiet tan-nitrat ta’ l-ammonju li joriġina, inter alia , fl-UkrainaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b' mod partikolari l-Artikolu 11(3) tiegħu,Wara li kkunsidra l-proposta ppreżentata mill-Kummissjoni wara li kkonsultat il-Kumitat Konsultattiv,Billi:A. PROĊEDURA1. Miżuri fis-seħħ1.  Fit-22 ta’ Jannar 2001, il-Kunsill impona, bir-Regolament (KE) Nru 132/2001[2], dazju definittiv ta’ l-antidumping (il-"miżuri eżistenti”) ta’ EUR 33,25 kull tunnellata fuq l-importazzjonijiet tan-nitrat ta' l-ammonju li jaqa’ taħt il-kodiċi NM 3102 30 90 u 3102 40 90 u li joriġina, inter alia , fl-Ukraina. L-investigazzjoni li wasslet għal dawn il-miżuri se tiġi riferuta bħala “l-investigazzjoni oriġinali”.2.  Fis-17 ta’ Mejju 2004, wara reviżjoni interim parzjali, permezz tar-Regolament (KE) Nru 993/2004[3] il-Kunsill eżenta mid-dazji antidumping imposti mir-Regolament (KE) Nru 132/2001 l-importazzjonijiet lejn il-Komunità tal-prodott ikkonċernat immanifatturat mill-kumaniji li minn għandhom ġew aċċettati impenji mill-Kummissjoni. Permezz tar-Regolament tal-Kummissjoni (KE) Nru 1001/2004[4], ġew aċċettati impenji għal perjodu ta’ sitt xhur u permezz tar-Regolament tal-Kummissjoni (KE) Nru 1996/2004[5] għal perjodu ulterjuri sa l-20 ta' Mejju 2005. L-għan ta' dawn l-impenji kien li jitqiesu ċerti konsegwenzi tat-tkabbir ta' l-Unjoni Ewropea għal 25 Stat Membru fl-1 ta' Mejju 2004.3.  Permezz tar-Regolament (KE) Nru 945/2005[6], wara reviżjoni interim limitata fl-ambitu għad-definizzjoni tal-prodott ikkonċernat, il-Kunsill iddeċieda li d-definizzjoni tal-prodott ikkonċernat għandha tiġi ċċarata u li l-miżuri fis-seħħ għandhom japplikaw għall-prodott ikkonċernat meta jiġi inkorporat ma’ fertilizzanti oħra, bi proporzjon mal-kontenut ta’ nitrat ta’ l-ammonju tagħhom, flimkien ma’ sustanzi u nutrijenti oħra marġinali.4.  Wara reviżjoni ta’ skadenza mibdija f’Jannar 2006, il-Kunsill, bir-Regolament (KE) Nru 442/2007[7], ġedded għal sentejn dawn il-miżuri fil-livell attwali tagħhom. Il-miżuri jikkonsistu f’dazji speċifiċi.2. Talba għal reviżjoni5.  Tressqet talba għal reviżjoni interim parzjali skond l-Artikolu 11(3) tar-Regolament bażiku mill-Open Joint Stock Company (OJSC) Azot Cherkassy (‘l-applikant’), produttur esportatur mill-Ukraina. Ir-reviżjoni kienet limitata fl-ambitu għad-dumping sa fejn għandu x'jaqsam l-applikant.6.  Fit-talba tiegħu skond l-Artikolu 11(3) tar-Regolament bażiku, l-applikant iddikjara li ċ-ċirkustanzi fir-rigward ta' dumping, li fuqhom ġew stabbiliti l-miżuri fis-seħħ, kienu nbidlu u li dawn il-bidliet kienu ta' natura dejjiema. L-applikant allega wkoll li t-tqabbil tal-valur normali bbażat fuq l-ispejjeż jew il-prezzijiet domestiċi u l-prezzijiet ta’ esportazzjoni tiegħu stess lejn il-Komunità jkun iwassal għal tnaqqis ta’ dumping 'l isfel sew mil-livell tal-miżuri attwali. Għaldaqstant, huwa ddikjara li l-impożizzjoni kontinwa ta’ miżuri fil-livelli eżistenti, li kienu bbażati fuq il-livell ta’ dumping stabbilit qabel, ma kienitx aktar meħtieġa biex tikkumpensa għad-dumping.3. Investigazzjoni7.  Wara li stabbiliet, b'konsultazzjoni mal-Kumitat Konsultattiv, li t-talba fiha biżżejjed evidenza prima facie , il-Kummissjoni ħabbret fid-19 ta’ Diċembru 2006 il-bidu ta’ reviżjoni interim parzjali skond l-Artikolu 11(3) tar-Regolament bażiku permezz ta’ avviż ta’ inizjazzjoni ppubblikat fil-Ġurnal Uffiċjali ta’ l-Unjoni Ewropea[8].8.  Ir-reviżjoni kienet limitata fl-ambitu għall-eżami tad-dumping fir-rigward ta’ l-applikant. L-investigazzjoni tad-dumping kopriet il-perjodu mill-1 ta' Ottubru 2005 sat-30 ta' Settembru 2006 ('il-perjodu ta' investigazzjoni tar-reviżjoni' jew 'PIR').9.  Il-Kummissjoni għarrfet uffiċjalment lill-applikant, lir-rappreżentanti tal-pajjiż esportatur u lill-assoċjazzjoni tal-produtturi tal-Komunità dwar il-bidu tar-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ inizjazzjoni.10.  Il-partijiet interessati kollha, li talbu hekk u wrew li kien hemm raġunijiet partikolari għaliex għandhom jinstemgħu, ingћataw seduta ta’ smigħ.11.  Biex tikseb it-tagħrif li qieset meħtieġ għall-investigazzjoni tagħha, il-Kummissjoni bagħtet il-kwestjonarju lill-applikant u rċeviet it-tweġiba fi żmien l-iskadenza stipulata għal dan l-għan.12.  Il-Kummissjoni fittxet u vverifikat it-tagħrif kollu li qieset meħtieġ għad-determinazzjoni tad-dumping. Il-Kummissjoni wettqet żjarat ta’ verifika fil-proprjetà ta’ l-applikant f’Cherkassy.13.  Il-partijiet interessati ġew mgħarrfa bil-fatti u l-konsiderazzjonijiet essenzjali li fuq il-bażi tagħhom kien hemm il-ħsieb li jiġi rrakkomandat li tintemm ir-reviżjoni attwali u li jinżammu l-miżuri antidumping eżistenti fuq importazzjonijiet tal-prodott ikkonċernat mill-applikant u ngħataw l-opportunità li jikkummentaw. Il-kummenti li waslu tqiesu u ttieħdu f’kunsiderazzjoni, fejn xieraq.B. PRODOTT IKKONĊERNAT U PRODOTT SIMILI1. Il-prodott ikkonċernat14.  Il-prodott ikkonċernat huwa l-istess kif hemm fl-investigazzjoni oriġinali kif iċċarat mir-Regolament tal-Kunsill (KE) Nru 945/2005 imsemmi fil-premessa (3), jiġifieri fertilizzanti solidi b’kontenut ta’ nitrat ta’ l-ammonju li ma jaqbiżx it-80 % bil-piż li joriġina fl-Ukraina, li jaqa’ taħt il-kodiċi NM 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 u ex 3105 90 91 (minn hawn ’il quddiem imsejjaħ “NA”). L-NA huwa fertilizzant solidu tan-nitroġenu li jintuża l-aktar fl-agrikoltura. Huwa mmanifatturat mill-ammonja u mill-aċidu nitriku, u l-kontenut tan-nitroġenu tiegħu jaqbeż it-28 % bil-piż fil-forma kristallizzata jew granulari.2. Prodott simili15.  Kif stabbilit fl-investigazzjoni oriġinali, din l-investigazzjoni tar-reviżjoni kkonfermat li l-NA huwa prodott ta' komodità pur, u l-kwalità tiegħu u l-karatteristiċi fiżiċi bażiċi tiegħu huma identiċi jkun xi jkun il-pajjiż ta’ oriġini. L-NA manifatturat u mibjugħ mill-applikant fis-suq domestiku tiegħu fl-Ukraina u dak esportat lejn il-Komunità Ewropea għandhom l-istess karatteristiċi fiżiċi u kimiċi bażiċi u essenzjalment l-istess użi. Għalhekk, dawn il-prodotti jitqiesu li huma prodotti simili fit-tifsira ta’ l-Artikolu 1(4) tar-Regolament bażiku. Billi r-reviżjoni attwali kienet limitata għad-determinazzjoni ta’ dumping sa fejn għandu x'jaqsam l-applikant, ma ntlaħqet l-ebda konklużjoni fir-rigward tal-prodott immanifatturat u mibjugħ mill-industrija Komunitarja fis-suq Komunitarju.C. RIŻULTATI TA’ L-INVESTIGAZZJONI1. Valur normali16.  Biex ikun stabbilit il-valur normali, l-ewwel ġie vverifikat li l-bejgħ domestiku totali ta' l-applikant kien rappreżentattiv skond l-Artikolu 2(2) tar-Regolament bażiku, jiġifieri li l-volum totali ta' dan il-bejgħ kien jirrappreżenta l-5 % tal-volum totali tal-bejgħ mill-esportazzjoni ta’ l-applikant lejn il-Komunità. L-investigazzjoni wriet li l-applikant biegħ tip wieħed biss ta’ NA u li dan it-tip kien mibjugħ fi kwantitatjiet rappreżentattivi fis-suq domestiku.17.  Il-Kummissjoni sussegwentement eżaminat jekk il-bejgħ domestiku ta’ NA setax jitqies li sar tul l-andament normali tal-kummerċ skond l-Artikolu 2(4) tar-Regolament bażiku, billi qabblet il-prezz tal-bejgħ nett domestiku ma’ l-ispiża kkalkolata ta’ produzzjoni.18.  Meta ġiet ivvalutata l-ispiża ta’ produzzjoni ta’ l-applikant, instab li l-ispejjeż tal-gass ma kienux riflessi b'mod raġjonevoli fir-reġistri ta' l-applikant. Ta’ min jinnota li l-ispejjeż fl-enerġija, bħall-gass, jirrappreżentaw proporzjon ewlieni ta’ l-ispiża tal-manifattura u proporzjon sinifikanti ta’ l-ispiża totali tal-produzzjoni.19.  Fir-rigward ta’ l-ispejjeż tal-gass, instab li l-Ukraina qed timporta l-biċċa l-kbira tal-gass ikkunsmat fil-produzzjoni ta’ l-NA mir-Russja. F’dan ir-rigward, id- data kollha disponibbli tindika li l-Ukraina timporta l-gass naturali mir-Russja bi prezzijiet li huma ferm inqas mill-prezzijiet tas-suq imħallsa fi swieq mhux regolati għall-gass naturali. L-investigazzjoni żvelat li l-prezz tal-gass naturali mir-Russja meta jiġi esportat lejn il-Komunità Ewropea jkun bejn wieħed u ieħor darbtejn ogħla mill-prezz tal-gass domestiku fl-Ukraina. Għaldaqstant, kif previst fl-Artikolu 2(5) tar-Regolament bażiku, l-ispejjeż tal-gass imħallsa mill-applikant ġew aġġustati fuq il-bażi ta’ tagħrif minn swieq oħra rappreżentattivi.20.  Wara l-iżvelar, l-applikant sostna li kull aġġustament fuq il-prezz tal-gass tiegħu mħallas fis-suq domestiku ma jkunx iġġustifikat għax ir-reġistri ta’ kontabilità tal-kumpanija jirriflettu bis-sħiħ l-ispejjeż marbuta ma' l-attività ta' produzzjoni u bejgħ tal-prodott simili fil-pajjiż ta’ l-oriġini.21.  Madankollu, meta tiġi eżaminata l-ispiża ta’ produzzjoni tal-prodott simili skond l-Artikolu 2(5) tar-Regolament bażiku, għandu jiġi stabbilit jekk l-ispejjeż kif imniżżla fil-kontijiet tal-kumpanija jirriflettux b'mod raġjonevoli l-ispejjeż marbuta mal-produzzjoni u l-bejgħ tal-prodott li qed jiġi investigat. Għar-raġunijiet stabbiliti hawn fuq fil-premessa (19), instab li dan ma kienx il-każ.22.  Barra minn hekk, l-applikant iddikjara li l-valur normali tiegħu għandu jkun ibbażat fuq il-bejgħ tiegħu tal-prodott ikkonċernat fis-suq domestiku tiegħu u allega li ma hemm l-ebda raġuni biex jitqies li dan il-bejgħ ma sarx tul l-andament normali tal-kummerċ. F’dan ir-rigward, ta’ min jinnota li biex jiġi stabbilit jekk il-bejgħ domestiku sarx tul l-andament normali tal-kummerċ minħabba l-prezz, jiġifieri jekk ħalliex qligħ, l-ewwel irid jiġi stabbilit jekk l-ispejjeż ta’ l-applikant kienux bażi affidabbli fit-tifsira ta’ l-Artikolu 2(5) tar-Regolament bażiku. Wara li jiġu stabbiliti l-ispejjeż b’mod affidabbli biss, jista’ jiġi determinat liema metodoloġija għandha tintuża biex ikun stabbilit il-valur normali. Kif deskritt fil-qosor fil-premessa (28) segwenti hawn isfel, billi t-tqabbil tal-prezz tal-bejgħ nett domestiku ma’ l-ispiża aġġustata ta' produzzjoni matul il-PIR wera li ma sar l-ebda bejgħ domestiku tul l-andament normali tal-kummerċ. Għalhekk, il-prezzijiet domestiċi ta’ l-applikant ma setgħux jintużaw biex ikun stabbilit il-valur normali.23.  L-applikant argumenta wkoll li l-investigazzjoni kienet ibbażata fuq data matul il-PIR u li l-konklużjonijiet għalhekk ma qiesux l-iżviluppi wara dan il-perjodu bħalma huma, b’mod partikolari, iż-żieda kontinwa ta’ prezzijiet tal-gass u ż-żieda fil-konsum domestiku ta’ fertilizzanti fl-Ukraina. F'dan ir-rigward, għandu jiġi mfakkar li skond l-Artikolu 6(1) tar-Regolament bażiku, għall-għan ta' sejba rappreżentattiva, għandu jintgħażel perjodu ta’ investigazzjoni li, fil-każ ta' dumping għandu, normalment, ikopri perjodu ta' mhux inqas minn sitt xhur eżatt qabel il-bidu tal-proċediment. Ta’ min ifakkar ukoll li b’konformità mal-prassi normali tal-Komunità, il-PIR dwar id-dumping kien idum sena.24.  Ġie eżaminat jekk l-iżvilupp tal-prezzijiet tal-gass fl-Ukraina wara l-PIR kellux jitqies meta ġie stabbilit il-marġni ta’ dumping ta’ l-applikant. F'dan ir-rigward, ta’ min jinnota li, skond l-Artikolu 6(1) tar-Regolament bażiku, it-tagħrif marbut ma’ perjodu sussegwenti għall-perjodu ta’ investigazzjoni, normalment, ma jitqiesx. B’konformità mal-prassi konsistenti tal-Komunità, dan ġie interpretat li jfisser, li l-avvenimenti marbuta ma’ perjodu sussegwenti għall-PI jistgħu jitqiesu biss jekk ikunu jidru, ċerti u dejjiema. F’dan ir-rigward, minkejja li wara l-PIR setgħet tiġi osservata żieda fil-prezzijiet tal-gass, ma setax jiġi stabbilit b’biżżejjed ċertezza li din iż-żieda fil-prezz kienitx tabilħaqq ta’ natura dejjiema. Instab li t-tagħrif disponibbli dwar l-iżviluppi futuri tal-prezzijiet tal-gass fl-Ukraina kien jikkonsisti biss fi previżjonijiet minflok f’tagħrif verifikabbli relatat mal-prezzijiet proprji tal-gass. L-Artikolu 6(1) jippermetti l-użu ta’ tagħrif u data barra l-PI (jew f’każijiet ta’ reviżjonijiet il-PIR) biss taħt ċirkustanzi eċċezzjonali ħafna. Il-qagħda fil-każ attwali ma ġietx meqjusa biex ikun iġġustifikat l-użu ta’ data jew tagħrif barra l-PIR. Barra minn hekk, l-applikant ma ssostanzjax l-argumenti tiegħu billi ma ġiet imressqa l-ebda evidenza li turi li d- data relatata ma' perjodu wara l-PIR hija aktar rappreżentattiva minn dik relatata mal-PIR. L-argument għaldaqstant ma ntlaqax.25.  Fir-rigward li l-konsum ta’ fertilizzanti fl-Ukraina żdied wara l-PIR, l-applikant ma spjegax jew ma weriex sa liema punt dan il-fatt jista' jkollu impatt fuq is-sejbiet li saru fuq il-bażi tat-tagħrif marbut mal-PIR. Għaldaqstant, l-applikant ma ppreżentax biżżejjed tagħrif li fuq il-bażi tiegħu setgħu jitfasslu konklużjonijiet sinifikanti, u lanqas ma kien disponibbli xi tagħrif ieħor li seta' jappoġġja d-dikjarazzjoni ta' l-applikant f'dan ir-rigward. Billi kull konklużjoni fuq din il-bażi kienet tkun spekulattiva d-dikjarazzjoni ta' l-applikant ma ntlaqgħetx.26.  Il-prezz aġġustat tal-gass kien ibbażat fuq il-prezz medju tal-gass Russu meta nbiegħ għall-esportazzjoni fuq il-fruntiera Ġermaniża/Ċeka (Waidhaus), esklużi l-ispejjeż ta’ trasport. Waidhaus, billi huwa ċentru ewlieni għall-bejgħ tal-gass Russu lill-UE, li hija kemm l-ikbar suq għall-gass Russu kif ukoll għandha prezzijiet li jirriflettu b'mod raġjonevoli l-ispejjeż, jista’ jitqies bħala suq rappreżentattiv fit-tifsira ta’ l-Artikolu 2(5) tar-Regolament bażiku.27.  L-applikant argumenta wkoll li l-Ukraina tixtri l-gass b’kundizzjonijiet tas-suq simili għal dawk tal-Komunità Ewropea u li l-prezzijiet imħallsa għall-gass mill-applikant fl-2007 kienu ogħla mill-prezz tal-gass fil-fruntiera ta’ l-Ukraina u r-Russja fl-istess perjodu. Madankollu, l-applikant ma ppreżenta l-ebda evidenza biex jissostanzja d-dikjarazzjonijiet tiegħu u għalhekk naqas milli juri li l-kundizzjonijiet imsemmija hawn fuq fil-premessa (24) biex jitqiesu l-avvenimenti marbuta ma' perjodu sussegwenti għall-PIR huma sodisfatti. L-argument għaldaqstant ma ntlaqax.28.  It-tqabbil tal-prezz tal-bejgħ nett domestiku ma’ l-ispiża aġġustata ta’ produzzjoni matul il-PIR wera li ma sar l-ebda bejgħ domestiku tul l-andament normali tal-kummerċ skond l-Artikolu 2(4) tar-Regolament bażiku.29.  Għalhekk ġie kkunsidrat li l-prezzijiet domestiċi ma pprovdewx bażi xierqa għall-istabbiliment tal-valur normali u kellu jiġi applikat metodu ieħor. Skond l-Artikoli 2(3) u 2(6) tar-Regolament bażiku, il-valur normali kien mibni billi ma’ l-ispejjeż tal-manifattura tal-prodott ikkonċernat ta’ l-applikant, aġġustati fejn meħtieġ kif imsemmi fil-premessa (19) hawn fuq, jiġi miżjud ammont raġjonevoli għall-ispejjeż ġenerali, amministrattivi u ta' bejgħ (’SG&A’) u ammont raġjonevoli għall-qligħ.30.  L-ispejjeż SG&A u l-qligħ ma setgħux jiġu stabbiliti fuq il-bażi tal-paragrafu ta' introduzzjoni ta' l-Artikolu 2(6) tar-Regolament bażiku għax l-applikant ma kellux bejgħ domestiku rappreżentattiv tal-prodott ikkonċernat tul l-andament normali tal-kummerċ. L-Artikolu 2(6)(a) tar-Regolament bażiku ma setax jigi applikat, minħabba li l-applikant biss huwa suġġett għall-investigazzjoni. Lanqas l-Artikolu 2(6)(b) ma seta’ jiġi applikat, minħabba li n-nefqa tal-manifattura ta’ l-applikant għal prodotti li jappartjenu għall-istess kategorija ġenerali ta’ oġġetti kellha tiġi aġġustata wkoll fir-rigward ta’ l-ispejjeż tal-gass, għar-raġunijiet indikati fil-premessa (19) hawn fuq. Għalhekk, l-ispejjeż SG&A u l-qligħ ġew stabbiliti skond l-Artikolu 2(6)(c) tar-Regolament bażiku.31.  Is-suq ta' l-Amerika ta' Fuq wera volum sinifikanti ta' bejgħ domestiku u livell konsiderevoli ta' kompetizzjoni kemm minn kumpaniji lokali kif ukoll minn dawk barranin. Minħabba f’hekk, ingħatat konsiderazzjoni lil tagħrif disponibbli pubblikament u relatat ma’ kumpaniji ewlenin li jaħdmu fis-settur tan-negozju tal-fertilizzanti. Instab li d- data korrispondenti minn produtturi mill-Amerika ta’ Fuq (l-Istati Uniti u l-Kanada) tkun l-aktar xierqa għall-għan ta’ l-investigazzjoni, minħabba t-tagħrif finanzjarju pubbliku affidabbli u komplet li hemm disponibbli mingħand kumpaniji mniżżla f’dan ir-reġjun tad-dinja. Għalhekk l-ispejjeż SG&A u l-qligħ ġew stabbiliti fuq il-bażi ta’ l-ispejjeż SG&A u l-qligħ tal-medja bil-piż differenzjat minn tliet produtturi mill-Amerika ta’ Fuq, li nstab li kienu fost l-akbar kumpaniji fis-settur tal-fertilizzanti tan-nitroġenu, fejn għandu x’jaqsam il-bejgħ domestiku tagħhom fl-istess kategorija ġenerali ta’ prodotti (fertilizzanti tan-nitroġenu). Dawn it-tliet produtturi kienu meqjusa bħala rappreżentattivi tan-negozju tal-fertilizzanti tan-nitroġenu u l-ispejjeż SG&A u l-qligħ permezz tagħhom kienu rappreżentattivi ta’ dawk li normalment isiru minn kumpaniji li jaħdmu b’suċċess f’dan is-settur ta’ negozju. Ta’ min jinnota li ma kien hemm l-ebda indikazzjoni li l-ammont ta’ qligħ hekk stabbilit qabeż il-qligħ li sar minn produtturi Ukrajni oħra fuq bejgħ ta’ prodotti ta’ l-istess kategorija ġenerali fis-suq domestiku tagħhom.32.  Wara l-iżvelar l-applikant allega li hemm differenza sinifikanti bejn il-qagħda tas-suq bejn l-Amerika ta’ Fuq u l-Ukraina. L-applikant madankollu naqas milli jispjega d-differenza allegata u li jissostanzja d-dikjarazzjonijiet tiegħu. Hu naqas ukoll milli jipproponi xi bażi raġjonevoli oħra għall-kalkoli li fin-nuqqas tagħha dan l-argument ma setax jintlaqa’.2. Ħlas ta’ l-esportazzjoni33.  Billi l-prodott ikkonċernat ġie esportat lil klijenti indipendenti fil-Komunità, il-prezz ta’ esportazzjoni ġie stabbilit skond l-Artikolu 2(8) tar-Regolament bażiku, jiġifieri fuq il-bażi tal-prezz ta’ esportazzjoni effettivament imħallas jew dovut.3. Tqabbil34.  Il-valur normali u l-prezz ta’ esportazzjoni tqabblu fuq il-bażi ta’ xogħlijiet li saru u fl-istess livell ta’ kummerċ. Bl-għan li jsir tqabbil ġust bejn il-valur normali u l-prezz ta’ esportazzjoni, saru l-konċessjonijiet dovuti f’forma ta’ aġġustamenti għal differenzi li jaffettwaw il-prezz u t-tqabbil tal-prezz skond l-Artikolu 2(10) tar-Regolament bażiku. Għaldaqstant, saru aġġustamenti għal differenzi fit-trasport, ġarr, tagħbija u spejjeż anċillari, fejn applikabbli u appoġġjati minn evidenza verifikata.35.  Wara l-iżvelar l-assoċjazzjoni tal-produtturi tal-Komunità argumentat li t-tariffi tal-ferrovija fl-Ukraina għat-trasport, inter alia , tal-prodott ikkonċernat meta jiġi esportat lejn il-Komunità Ewropea kienu artifiċjalment baxxi u għalhekk kellhom jiġu aġġustati. L-investigazzjoni ma żvelatx madankollu li l-ispejjeż tat-trasport fl-Ukraina ma kienux riflessi b’mod raġjonevoli fir-reġistri ta’ l-applikant. Għalhekk din id-dikjarazzjoni ma setgħetx tintlaqa’.4. Marġni ta' dumping36.  Il-marġni ta’ dumping kien stabbilit fuq il-bażi ta' tqabbil ta' valur normali tal-medja bil-piż differenzjat ma' prezz ta' esportazzjoni tal-medja bil-piż differenzjat, skond l-Artikolu 2(11) tar-Regolament bażiku.37.  It-tqabbil wera marġni ta’ dumping ta’ 38.2 %, espress bħala perċentwali tal-prezz CIF fil-fruntiera tal-Komunità, dazju mhux imħallas.5. In-natura dejjiema taċ-ċirkostanzi mibdula38.  Skond l-Artikolu 11(3) tar-Regolament bażiku, saret analiżi dwar jekk il-bidla fiċ-ċirkostanzi fir-rigward tad-dumping jistax wieħed jgħid li hi ta’ natura dejjiema.39.  F’dan il-kuntest, ġie nnutat li l-marġni ta’ dumping li japplika bħalissa għall-applikant ġie stabbilit fl-investigazzjoni oriġinali billi ntuża valur normali stabbilit fuq il-bażi ta’ data miksuba minn produttur f’ekonomija tas-suq ta’ pajjiż terz skond l-Artikolu 2(7) tar-Regolament bażiku. Madankollu, fir-reviżjoni attwali l-valur normali ġie kkalkolat fuq il-bażi ta' tagħrif relatat mad-data ta' l-applikant stess skond l-Artikolu 2(1) sa (6) tar-Regolament bażiku, wara li l-Ukraina ngħatat l-istatus ta' ekonomija tas-suq (emenda tar-Regolament bażiku bir-Regolament tal-Kunsill 2117/2005[9]).40.  Ma kien hemm l-ebda indikazzjoni li l-livell tal-valur normali jew il-prezz ta’ esportazzjoni stabbilit għall-applikant fl-investigazzjoni attwali ma setax jitqies ta’ natura dejjiema. Jista’ jiġi argumentat li l-evoluzzjoni tal-prezzijiet tal-gass naturali bħala l-materja prima ewelenija jista’ jkollha influwenza sinifikanti fuq il-valur normali. Madankollu, ġie meqjus li l-effett taż-żieda fil-prezz ikun jaffettwa l-atturi kollha fis-suq u għalhekk ikollu impatt kemm fuq il-valur normali kif ukoll fuq il-prezz ta’ esportazzjoni.41.  Il-prezz ta’ esportazzjoni ta’ l-applikant lejn il-Komunità matul il-PIR instab li kien simili ta’ dak ta’ l-esportazzjonijiet tiegħu lejn pajjiżi oħra, fejn inbiegħu kwantitajiet konsiderevolment ogħla matul il-PIR.42.  Għaldaqstant, minkejja li l-marġni ta’ dumping li nstab fil-PIR huwa bbażat fuq volum relattivament baxx ta’ esportazzjonijiet ta’ l-applikant lejn il-Komunità, hemm raġunijiet biex il-marġni ta’ dumping li nstab jitqies li hu bbażat fuq ċirkustanzi mibdula ta’ natura dejjiema.D. TMIEM TAR-REVIŻJONI43.  Billi, fl-investigazzjoni oriġinali d-dazju kien impost f’forma ta’ ammont speċifiku kull tunnellata, dan għandu jkollu l-istess forma fl-investigazzjoni attwali. Id-dazju kkalkolat fuq il-bażi tal-marġni attwali ta' dumping ikun ta' EUR 47 kull tunnellata.44.  Ta’ min ifakkar li, kif deskritt fil-qosor fil-premessa (59) tar-Regolament tal-Kunsill (KE) Nru 132/2001, meta ġew imposti miżuri definittivi fl-2001, il-marġni ta’ ħsara ntuża biex ġie stabbilit l-ammont tad-dazju definittiv li kellu jiġi impost skond ir-regola ta’ l-inqas dazju. Kif definit mill-Artikolu 1(2) tar-Regolament (KE) Nru 442/2007, id-dazju fis-seħħ bħalissa qed jiddependi fuq it-tip ta’ prodott speċifiku u jvarja bejn EUR 29.26 kull tunnellata u EUR 33.25 kull tunnellata.45.  Billi d-dazju stabbilit fuq il-bażi tal-marġni attwali ta’ dumping huwa ogħla mid-dazju attwali, ir-reviżjoni għandha tintemm mingħajr ma jiġi emendat il-livell tad-dazju applikabbli għall-applikant, li għandu jinżamm fil-livell tar-rata ta’ dazju definittiv ta’ l-antidumping stabbilita fl-investigazzjoni oriġinali.E. IMPENJI46.  L-applikant esprima interess li joffri impenn iżda naqas milli jressaq offerta ta’ impenn issostanzjata biżżejjed fi żmien l-iskadenzi stipulati fl-Artikolu 8(2) tar-Regolament bażiku. Għaldaqstant ma setgħet tintlaqa’ l-ebda offerta ta’ impenn mill-Kummissjoni. Madankollu, wieħed iqis li l-kumplessità ta’ diversi kwistjonijiet, jiġifieri (1) il-volatilità tal-prezz tal-prodott ikkonċernat li tkun teħtieġ xi forma ta' indiċjar tal-prezzijiet minimi, filwaqt li l-volatilità mhijiex spjegata biżżejjed mill-fattur ewlieni fl-ispiża; u (2) il-qagħda partikolari tas-suq għall-prodott ikkonċernat ( inter alia , li hemm importazzjonijiet limitati mill-esportatur suġġetti għal din ir-reviżjoni) tindika l-ħtieġa li jitqies jekk impenn li jgħaqqad flimkien prezz minimu indiċjat u limitu kwantitattiv jkunx fattibbli.47.  Kif imsemmi hawn fuq, minħabba din il-kumplessità l-applikant ma setax jifformula offerta ta’ impenn aċċettabbli fi żmien l-iskadenza statutorja. Fid-dawl ta’ li ntqal hawn fuq, il-Kunsill iqis li l-applikant għandu b’mod eċċezzjonali jitħalla jlesti l-offerta ta’ impenn tiegħu lil hinn miż-żmien l-iskadenza msemmija hawn fuq iżda fi żmien għaxart ijiem kalendarji mid-dħul fis-seħħ ta’ dan ir-regolament.F. ŻVELAR48.  Il-partijiet interessati ġew mgħarrfa bil-fatti u l-kunsiderazzjonijiet essenzjali li fuq il-bażi tagħhom kien hemm il-ħsieb li tintemm ir-reviżjoni attwali u li jinżamm id-dazju antidumping eżistenti fuq importazzjonijiet tal-prodott ikkonċernat immanifatturat mill-applikant. Il-partijiet kollha ngħataw l-opportunità li jikkummentaw.Il-kummenti tagħhom ġew meqjusa meta kienu ġġustifikati u ssostanzjati b’evidenza.ADOTTA DAN IR-REGOLAMENT:Artikolu UnikuL-interim parzjali tal-miżuri antidumping applikabbli għall-importazzjonijiet ta’ fertilizzanti solidi b'kontenut ta’ nitrat ta’ l-ammonju li jaqbeż it-80 % bil-piż li joriġina fl-Ukraina, li jaqa’ taħt il-kodiċi NM 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 u ex 3105 90 91, li ngħata bidu skond l-Artikolu 11(3) tar-Regolament (KE) Nru 384/96, qiegħed hawnhekk jitwaqqaf mingħajr ma jiġu emendati l-miżuri antidumping fis-seħħ.Dan ir-Regolament ghandu jidħol fis-seħħ l-għada ta' meta ssir il-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1 Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 23, 25.1.2001, p. 1[3] ĠU L 182, 19.5.2004, p. 28[4] ĠU L 183, 20.5.2004, p. 13[5] ĠU L 344, 20.11.2004, p. 24[6] ĠU L 160, 23.6.2005, p. 1[7] ĠU L 106, 24.4.2007, p. 1.[8] ĠU C 311, 19.12.2006, p. 57[9] ĠU L 340, 23.12.2005, p. 17